Vlada namjerava da štedi na antikorupciji\n21. oktobar/listopad, 2010.\nPerformans MANS-a u Podgorici, decembar 2009, foto: Savo Prelević\nCrnogorsko Ministarstvo finansija najavljuje kresanje državnog budžeta, što će, vjerovatno, naići na određenu podršku, ali se za sada kao sporna izdvaja namjera da se smanje izdaci za borbu protiv korupcije i organizovanog kriminala, uprkos činjenici da se ovaj problem već godinama označava kao najznačajniji društveni problem u Crnoj Gori.\nMeđutim, pitanje je - da li je glavni problem zaista novac, ili ipak nedostatak iskrene političke volje da se ove pojave iskorijene.\nIz Ministarstva finansija je Radiju Slobodna Evropa potvrđeno da se u nacrtu budžeta za narednu godinu, između ostalog, predlaže smanjenje budžeta za: sudove, Tužilaštvo, policiju i Upravu za borbu protiv korupcije i organizovanog kriminala, što, kao indikator posvećenosti ovim problemima, govori o stepenu važnosti koji država određuje borbi protiv najznačajnijeg problema u regionu Zapadnog Balkana.\nPortparol Ministarstva finansija Gordana Jovanović, za naš program kaže da nacrt Ministarstva Vlada nakon razmatranja treba da pretoči u zvaničan prijedlog.\n"Prijedlog Zakona o budžetu za 2011 godinu u formi je nacrta i u narednom peridou biće razmotren na Vladi i da će nakon toga u formi nacrta biti upućen Skupštini na usvajanje. U tom smsilu još je rano govoriti o budžetu konkretnih potrošačkih jedinica. Treba sačekati da zakon prođe vladinu proceduru i da se Vlada odredi o predloženim rješenjima. Svakako novi budžet za 2011 godinu pratiće mjere smanjenja javne potrošnje koje Vlada Crne Gore provodi od 2009 godine", navodi Gordana Jovanović.\nČlan skupštinskog Odbora za ekonomiju, finansije i budžet iz vladajuće Socijaldemoratske partije Damir Šehović kaže da još uvijek nije dobio tekst koji je Ministarstvo finansija uputilo Vladi.\nOd Crne Gore očekuje se vidljivija borba protiv korupcije\n"Kada Vlada konačno utvrdi prijedlog budžeta i kada ga uputi ka Skupštini onda se otvara prostor za njegovu detaljnu analizu i vjerovatno ćemo na osnovu te analize zauzeti svoj stav o svim pitanjima pa i o iznosu sredstava opredijeljenih za pojedine namjene", kaže Šehović.\nMeđunarodni faktori već godinama u zvaničnim dokumentima označavaju upravo organizovani kriminal i korupciju kao glavni problem Crne Gore. Izvještaji američkog State Department-a i Evropske komisije su više puta, konstatujući određeni "papirni" napredak, sugerisali potrebu odlučnijeg hvatanja u koštac sa organizovanim kriminalom i korupcijom, naročito na visokom nivou.\nOdlučnija borba, posljednji put je snažno sugerisana od strane eksperata Evropske komisije, koji su ljetos oštro kritikovali radnu verziju nove nacionalne strategije za borbu protiv korupcije i organizovanog kriminala.\nS obzirom da su predstavnici Vlade konstantno izražavali stav da nema razlike između korupcije na visokom i nižim nivoima, evropski eksperti su, između ostalog, poručili da je "važno razlučiti koruptivna djela počinjena od strane političara, korišćenjem političkog uticaja, od koncepta "administrativne", sitne korupcije".\nKrupne ribe u vlasti\nJoš uvijek se ne zna - da li će budžet za ovu namjenu u narednoj godini biti smanjen, ali se zna, da do sada, kao problem, nije pominjan nedostatak novca, već nedostatak političke volje da se ove pojave iskorijene.\nPredsjednik skupštinskog Odbora za ekonomiju, finansije i budžet i funkcioner opozicione Socijalističke narodne partije Aleksandar Damjanović smatra da je od određene sume, važnija autentična volja države.\n"Mislim da se u državi mnogi važni poslovi mogu obaviti sa mnogo manje novca. Isto je dakle i sa institucijama za borbu protiv korupcije i organizovanog kriminala gdje prije svega mnogo važnu ulogu, prije svega igraju politička volja, spremnost institucija i njihovih čelnika da se uhvate u koštac sa ovim problemima. Naravno da je potrebno izdvojiti određeni nivo finansijskih sredstava iz budžeta, uzimajući u obzir realne mogućnosti ekonomije i budžetska ograničenja ali i pravičnu i proporcionalnu raspodjelu tih sredstava ,svakako ćemo sagledati da li i u kojoj mjeri eventualno umanjenje budžetskih sredstava ima uticaja na borbu protiv korupcije imajući u vidu da je tu uključen veliki broj institucija i da bi možda trebalo sagledati i mogućnosti da se izvrši jedna dobra raspodjela sredstava između tih institucija", navodi Aleksandar Damjanović.\nNa namjeru kresanja budžeta za antikorupciju, reagovao je relevantan dio nevladinog sektora.\nNema novca za rješavanje ključnog problema u procesu evropske integracije, ali se stotine miliona eura daju premijerovoj banci, upozoravaju iz MANS-a.\n"Veoma je čudno da u jednoj državi koja želi da postane članica Evropske unije, nema novca, za rješavanje ključnog problema u procesu evropske integracije, ali zato ima na stotine miliona eura, koji se, u vidu različitih kredita i subvencija, daju premijerovoj banci, ili velikim privatizovanim preduzećima i njihovim nesposobnim menadžmentima, koji uništavaju te kompanije, a pred čime Vlada zatvara oči", ocijenio je direktor monitoring programa MANS-a Vuk Maraš.\nMeđutim, poslanik opozicione Nove srpske demokratije Radojica Živković kaže 'ako ima političke volje, može se i sa manje novca'.\n"Mislim da pored budžeta koji je za tu namjenu svakako bitan, da je bitna i politička volja da se krene u obračun sa korupcijom i organizovanim kriminalom. Mislim da je veći problem to što nema političke volje nego to što je budžet smanjen. Ako bi bilo političke volje, to se može i sa manje novca i sa dobrim kadrom i tehničkim sredstvima. Na žalost, kod nas nema političke volje jer krupne ribe su možda i u vlasti", zaključuje Živković.


Imali smo zadovoljstvo da 6. marta prisustvujemo DIDS2018 konferenciji ( jubilarni 10. Dan Internet Domena Srbije). Uz odličnu organizaciju, punu salu Metropol Palace hotela u Beogradu i više nego edukativne predavače proveli smo prijatan i poučan dan.\nSama koncepcija dešavanja sa nazivom “Čuvari Internet identiteta” bila je podeljena na tri celine, ali ovde ću pisati samo o onoj najbitnijoj za sve korisnike Interneta, a posebno one koji obavljaju kupovinu onlajn.\nGospodin Tomas Rikert (Thomas Rickert), predsedavajući Foruma za nazive i brojeve u Udruženju Internet industrije „eco“, Nemačka, nas je upoznao sa informacijom da, počevši od 25. maja 2018, na snagu stupa GDPR regulativa.\nOpšta regulativa o zaštiti podataka o ličnosti (GDPR) i odnosi se na sve zemlje članice Evropske unije (EU) i Evropskog ekonomskog prostora (EEA).\nDva glafna efekta GDPR:\n• stroža i proširena primena pravila privatnosti pojedinaca\nKazne za nepoštovanje i neusklađenost su veoma striktne i kreću se do 4 posto godišnjeg prometa kompanije ili 20 miliona evra (u zavisnosti od toga šta je veće). Takođe, kazna se ne odnosi na lokalnu filijalu ili ćerku firmu neke grupacije, već na celokupnu grupaciju na globalnom nivou. Regulativa obuhvata sva područja poslovanja i aktivnosti organizacija koja uključuju neku vrstu obrade ličnih podataka pa tako i područje e-mail marketinga.\nKako je to za nas kao korisnike dobra stvar, jer podižemo nivo sigurnosti naših podataka, sa nas kao potencijalne onlajn prodavce to je veoma nesiguran teren.\nNeki od zahteva GDPR su još i :\n• GDPR zahteva da se svi lični podaci čuvaju unutar Evropskog ekonomskog prostora (EEA), koji uključuje sve EU zemlje članice i Lihtenštajn, Norvešku i Island.\n• Data Privacy Agreement (DPA) ugovora (kako će se lični podaci ispitanika koristiti i u koje svrhe, s tim da onaj ko vodi obradu snosi odgovornost za preduzimanje tehničkih i organizacionih mera za obezbeđivanje sigurnosti obrade)\n• Ako osoba kontaktira Vašu organizaciju kako bi realizovala svoja prava, vi ste obavezni da izvršite zahtev.\nPostoje i izuzeci, kao što je dozvola da policija ima uvid u podatke prilikom istraživanja kriminalnih radnji, ali GDPR bi svakako trebao da postavi pravni okvir za veće poštovanje privatnosti na Intrenetu. Oni koji sami shvate da su nenamerno odali nečije lične podatke, možda neće biti prestrogo kažnjeni, ali ako jednu kompaniju, recimo, tuži neko ko je žrtva krađe identiteta, toj firmi prete one kazne i sume ranije spomenute.\nI na kraju, zaključak panelne diskusije, da li će naša privatnost biti sigurnija u budućnosti? Mišljenje učesnika je da neće, jer se same granice i definicija privatnosti pomeraju, ali svakako će GDPR uvesti delimično red u tu oblast.


Za koga radi nemačka obaveštajna služba BND | WebTribune\nHome SPEKTAR Za koga radi nemačka obaveštajna služba BND\nNemačka je poslednjih godina dobila na značaju u Evropi, a veliki delovi njene političke, vojne i ekonomske elite nisu srećni zbog veza njihove službe i Amerikanaca\nKrajem aprila ove godine u Nemačkoj se otvorila velika afera. Nedeljnik „Špigl” objavio je informaciju da je nemačka spoljna obaveštajna služba, poznati BND, za račun američkih službi (NSA) vršio prisluškivanje i presretanje komunikacije raznih aktera u Evropi, među koje spadaju i francuska vlada, članovi Evropske komisije ili poslovodstvo „Erbasa”.\nNavode „Špigla” potvrdili su i članovi kancelarkinog kabineta, čime je istinitost ove činjenice nepobitno utvrđena. Vlasti Holandije i Belgije povele su istragu povodom ovih navoda, a u samoj Nemačkoj se otvorila velika parlamentarna i javna rasprava. Pripadnici Levice čak su optužili BND za nacionalnu izdaju. Unutar vladajuće velike koalicije pokrenula se rasprava pri čemu je očigledno da SDP više pokušava da se ovo pitanje otvori, dok demohrišćani nastoje da smire strasti i reše problem „institucionalno“, dakle da probaju da zataškaju čitavu aferu.\nOvo pitanje prevazilazi domen klasičnih brljotina u radu tajnih službi kakve se često događaju i povremeno izlete u javnost. Na njemu se zapravo prelamaju mnoga fundamentalna pitanja savremene evropske geopolitike i položaja Evrope u veku koji je tek započeo. Dok se veliki deo evropske javnosti zgražava nad ovom aferom, u svetu bezbednosnih zajednica takva informacija nije nikog mogla da iznenadi. Da bismo to razumeli moramo se vratiti u istoriju i podsetiti kako je BND zapravo nastao. Filozofski rečeno, u ovom slučaju nam genealogija razotkriva suštinu.\nKao zvanični datum osnivanja ove federalne obaveštajne agencije svuda se sreće prvi april 1956, kada je na osnovu odluke kabineta kancelara iz jula prethodne godine ova služba zvanično uvedena u ustavnopravni i institucionalni sistem Savezne Republike Nemačke. No stvarna istorija ove službe počinje deset godina ranije. Vodeći Abverov obaveštajac za Sovjetski Savez i istočni front Rajnhart Gelen krajem rata preneo je svoju kompletnu arhivu u skrovišta austrijskih planina, a zatim je sačekao kraj rata i dolazak Amerikanaca.\nOni su vrlo brzo prepoznali vrednost onoga što Gelen može da ponudi pa je on istrgovao slobodu za sebe i sve svoje najvažnije ljude. Štaviše, u septembru 1945. poslat je u Ameriku gde je ostao sve do jula sledeće godine kada je vraćen u Nemačku sa zadatkom da osnuje ozbiljnu obaveštajnu organizaciju koja će za potrebe CIA vršiti špijunažu Sovjetskog Saveza i nastajućeg istočnog bloka. Postoje inače špekulacije da je tokom boravka u Americi Gelen znatno pomogao Donovanu i Dalsu da formiraju Centralnu obaveštajnu agenciju.\nKrajem decembra pod punim pokroviteljstvom CIA, Gelen je organizovao svoju grupu kao neku vrstu ekspoziture ove američke službe. Ona ih je dugo u potpunosti finansirala i pokrivala, dok su ovi uglavnom bivši oficiri Vermahta, pojačani i nekadašnjim pripadnicima SS i Gestapoa, odrađivali veliki posao donoseći Zapadu najkvalitetnije podatke o hladnoratovskom neprijatelju.\nNakon 1949. i donošenja Osnovnog zakona Nemačke, Gelenova organizacija je počela neformalno da sarađuje i sa Adenauerom i formalnim vlastima SR Nemačke. No ključno je uočiti da sve do 1955. godine ova velika organizacija deluje kao neformalna grupa koja radi pre svega za američki obaveštajni sistem.\nNemačka je, setimo se, tek u jesen 1990. ponovo ujedinjena, vraćen joj je puni formalni suverenitet, a Osnovi zakon je postao pravi Ustav. No, u Nemačkoj i dalje obitava skoro 50.000 američkih vojnika (koliko i u Japanu), i mnogi su skloni da primete kako se ova ključna evropska država i dalje nalazi u statusu američkog protektorata. Američka ambasada i vojna komanda i dalje reaguju na određene procese i dešavanja unutar nemačkog društva. Polazeći od gore navedene istorije BND, retko koga iznenađuje to što ova organizacija i dalje odrađuje ozbiljne poslove za račun Amerikanaca.\nNo, Nemačka je u poslednjih pet do šest godina dobila na značaju u Evropi, i kod pripadnika njene elite osetilo se novo samopouzdanje. Jasno je da veliki delovi političke, vojne i ekonomske elite nisu srećni zbog ovakvog odnosa sa Amerikancima, pa su polako počeli da grade intenzivniju saradnju sa Rusima, kao i da povlače mere za jačanje evropskih integracija i za neku vrstu veće samostalnosti u odnosu na anglo-američke oslobodioce. Tako se desilo da je prošle godine uhapšen pripadnik BND-a optužen za prodaju informacija Amerikancima!\nNo čini se da je sa velikim povratkom efektiva Amerikanaca na evropske prostore nakon početka kijevskog majdana Nemačka bila prinuđena da u velikoj meri redukuje svoje ambicije i da se uprkos nezadovoljstvu uglavnom svrsta u jedinstveni zapadni tabor. Planovi za autonomniji nastup u međunarodnoj sferi i neka ozbiljnija razigravanja u međunarodnoj politici ostaju za neka druga vremena.To se na Balkanu jako dobro vidi.\nNOVI ZAKON O SAOBRAĆAJU: Za koje prekršaje sledi pritvor a za koje oduzimanje automobila …


Vesti online / Scena / Film / Radoš Bajić priznao: San svakog muškarca je...\nRadoš Bajić priznao: San svakog muškarca je...\nGlumac, reditelj i scenarista Radoš Bajić predstavio je poslednju sezonu kultne serije "Selo gori, a baba se češlja". On je istakao da nije bilo nimalo lako snimati seriju preko osam stotina dana, a da pritom oduševljava publiku od prvog dana.\nSvaki muž bi prevario ženu sa Suzanom Mančić!: Radoš Bajić\nPoslednja sezona serije počinje sa emitovanjem 15. oktobra, a Radoš ne otkriva mnogo o onome što nas čeka. Ipak, rado govori o svojoj ljubavnici u seriji, Suzani Mančić, za koju kaže da je san svakog muškarca u Srbiji i da bi svi oni sa njom prevarili ženu.\n- Suzana Mančić je san svakog srpskog sredovečnog muškarca. Kad muškarac zaspi, on bi svojoj ženi skinuo dukat ispod vrata samo da bude pola sata sa nekom poput Suzane Mančić. Radoševa priča je, u stvari, paradigma srpskog čoveka i moravca - rekao je za "Alo!" Bajić i dodao da mu je najbolja supruga u filmskom životu Ljiljana Stjepanović, koja glumi Radojku Raković.\n* Bivša supruga svedoči protiv Breda Pita\n* Zečica "Plejboja" stiže na sajam erotike u Beograd\n* Evo kako izgleda Džoan Kolins u 83. godini\n* Aca Lukas u filmu igra samog sebe\n- Svih ovih sezona je bilo prelepo u braku sa mojom Radojkom. Ona je moja filmska supruga, a sa druge strane moja školska drugarica sa klase i jedna beskrajno divna osoba. Veoma pametna, duboka, emotivna osoba, što je za mene veoma važno kada tragam za likom, a pogotovo što je ona najveća srpska glumica današnjice - kaže Radoš.\nŠOUBIZNIS VIDEO: Pogledajte kako Sergej pada u narodnjački sevdah\nŠOUBIZNIS Džoni Dep dolazi u Srbiju: Holivudska zvezda snima film u našoj zemlji\nFILM Vojnov: Balkanska međa - nedvosmislena propaganda


Share fondacija: Anketa o video-nadzoru - Dijalog.net\nNaslovna Civilno društvo Share fondacija: Anketa o video-nadzoru\nBeograd, 11. jul 2019. – Zamislite grad u kome je svakog stanovnika moguće locirati i pratiti njegovo kretanje pomoću identifikatora koji većina teško može da promeni – našeg lica.\nBiometrijski video-zapisi velikog broja građana koji su potpuno nedužni se obrađuju i čuvaju pod nejasnim uslovima i bez adekvatne procene rizika po pravo na privatnost.\nAko se situacija ne promeni, u Beogradu i ostatku Srbije će se postojećoj infrastrukturi kamera za nadzor, kojima smo okruženi na brojnim mestima u javnom prostoru, dodavati nove kamere koje će omogućiti da navedeni scenario postane realnost.\nPočetkom godine, ministar unutrašnjih poslova i direktor policije najavili su postavljanje kamera za nadzor nove generacije u Beogradu, sa mogućnostima prepoznavanja lica i registarskih tablica vozila.\nImajući u vidu koliko su ove tehnologije intruzivne po privatnost građana, SHARE Fondacija pokušava da sazna više informacija o ovim kamerama, njihovoj lokaciji, nabavci, mogućnostima, kao i sve drugo od značaja za javnost.\nMinistarstvo unutrašnjih poslova uporno odbija da transparentno objavi informacije o kamerama, čak i kada da je kompanija Huawei na zvaničnom sajtu objavila studiju slučaja Srbije, koja je potvrdila da su kamere već postavljene u Beogradu.\nStudija je uklonjena nakon objave SHARE Fondacije o ovoj temi.\nIz Share fondacije poručuju da će nastaviti da traže informacije i obaveštavaju javnost o kamerama, iako MUP odbija da pruži uvid u informacije koja se tiču kamera i saradnje Srbije sa kompanijom Huawei i Vladom Kine, ugrožavajući ostvarivanje prava na pristup službenim dokumentima.\nSHARE Fondacija želi da istraži šta građani misle o kamerama za nadzor, da li se zbog njih osećaju sigurnije i šta su njihove najveće brige, imajući u vidu tendencije ka uvećanju aparata video-nadzora, koji pritom nije uređen Zakonom o zaštiti podataka o ličnosti.\nTim povodom pozivamo građane da popune kratku anketu o video-nadzoru. Odgovori su anonimni i popunjavanje ankete ne oduzuma više od 2 minuta vremena.\nAnketa se nalazi na sledećem linku.\nPrethodno Pokrenut podkast o ostvarivanju ljudskih prava u Srbiji\nSledeće Mekalister ponovo na čelu Spoljnopolitičkog odbora Evropskog parlamenta\nTop Tags evropske integracije mladi ljudska prava Društvo Civilno društvo Srbija i Evropska unija lokalna samouprava konkurs OCD Evropska unija Vlada Republike Srbije Evropska komisija vladavina prava mediji istraživanje


Dahua NVR4208-4KS2 4K 8-kanalni 1U lite network DVR cena, cene Srbija, prodaja Beograd Novi Sad Niš\nDahua NVR4208-4KS2 4K 8-kanalni 1U lite network DVR cene\ncena od 22.350,00 do 26.491,00 din | prodavnica (2)\nEPonuda nije internet prodavnica već Vam omogućava da brzo i lako nađete Dahua NVR4208-4KS2 4K 8-kanalni 1U lite network DVR po najjeftinijoj ceni. Naš cilj je da kupci budu što bolje informisani o ponudi Dahua NVR4208-4KS2 4K 8-kanalni 1U lite network DVR na tržištu Srbije. Vrlo lako nalazite željeni proizvod za kategoriju Digitalni snimači cene, ne morate da lutate od sajta do sajta za Dahua Digitalni snimači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Dahua NVR4208-4KS2 4K 8-kanalni 1U lite network DVR sa PRODAVCEM. EPonuda ne može da garantuje potpunu tačnost specifikacije i slika za Dahua NVR4208-4KS2 4K 8-kanalni 1U lite network DVR. Pre kupovine, podatke za Dahua NVR4208-4KS2 4K 8-kanalni 1U lite network DVR proverite na sajtu PROIZVOĐAČA.


EP i Savet se dogovorili o uslovljavanju novca EU vladavinom prava - Svet - Dnevni list Danas\nPočetna » Svet » EP i Savet se dogovorili o uslovljavanju novca EU vladavinom prava\nEP i Savet se dogovorili o uslovljavanju novca EU vladavinom prava\nČlanicama EU koje ne poštuju vladavinu prava preti opasnost da ostanu bez EU fondova, proizlazi iz dogovora koji su danas postigli pregovarači Evropskog parlamenta i Saveta.\n0Piše: Beta 05. novembra 2020. 16.10 Izmenjeno: 18.56\nKoizvestilac EP Petri Sarvama rekao je po okončanju pregovora da postignuti dogovor predstavlja prekretnicu u zaštiti EU vrednosti.\n„Prvi put smo uspostavili mehanizam koji će omogućiti EU da prestane da finansira vlade koje ne poštuju naše vrednosti, poput vladavine prava“, rekao je finski evroposlanik iz grupe Evropska narodna partija.\nKoizvestiteljka Ejder Gardiasabal Rubial istakla je da EU neće praviti kompromise sa svojim vrednostima dodajući da će mehanizam pokrivati svako kršenje vladavine prava i da to od EU očekuju njeni gradjani.\nKako prenosi Evropski parlament, evroposlanici su uspeli da obezbede da se novo pravilo ne primenjuje samo kada se novac EU direktno zloupotrebljava, npr. kod korupcije i prevara, već i kada je reč o „sistemskim aspektima povezanim sa osnovnim vrednostima EU“.\nIstiče se da sve članice moraju da poštuju osnovne vrednosti EU, poput slobode, demokratije, jednakosti, ljudskih prava uključujući prava manjina.\nPoslanici EP uspeli su i da u pregovorima sa Savetom obezbede poseban član kojim se razjašnjava mogući obim kršenja navodeći primere poput pretnji po nezavisnost pravosudja ili ograničavanja pravnog leka.\nOd ključnog značaja je, kako je naveo EP, i snažni preventivni apsekt mehanizma koji može da bude pokrenut ne samo kod kršenja vladavine prava koje direktno pogadja budžet, već i kada postoji ozbiljna opasnost da se to desi.\nCilj je, navodi EP, da se obezbedi da mehanizam spreči moguće situacije u kojima se EU fondovi koriste za finansiranje delovanja koje je suprotno vrednostima EU.\nKako bi obezbedili da krajnji korisnici koji zavise od podrške EU, poput studenata, poljoprivrednika ili nevladinih organizacija, neće biti kažnjeni zbog onoga što rade njihove vlade, evroposlanici su insistirali da oni mogu da se žale Komisiji.\nKomisija će takodje imati mogućnost da smanji narednu isplatu EU podrške zemlji koja ne poštuje osnovne vrednosti.\nEvroposlanici su se izborili i za skraćenje vremena koje će institucije EU imati da usvoje mere protiv neke članice EU ukoliko se utvrdi rizik za kršenje vladavine prava na najviše 7-9 meseci.\nSavet je tražio da taj rok bude 12-13 meseci.\nPredviđeno je da Evropska komisija, nakon što utvrdi postojanje kršenja vladavine prava, predloži pokretanje mehanizma uslovljavanja protiv odredjene vlade EU.\nSavet će nakon toga imati mesec dana da usvoji predložene mere, ili tri meseca u posebnim slučajevima, i to kvalifikovanom većinom.\nDogovoreni kopromis sada treba formalno da usvoje EP i ministri EU.\nEU, Evropska unija, vladavina pravaBeograd\nRERI podneo krivičnu prijavu protiv Ziđina i odgovornog direktora zbog zagađenja životne sredine


Radnici s Balkana u Njemačkoj najviše rade kao građevinari, ugostitelji i zdravstveni radnici - Klix.ba\nOtvorene granice Radnici s Balkana u Njemačkoj najviše rade kao građevinari, ugostitelji i zdravstveni radnici\n15.8.2019. u 11:08\n"Bile su veliki uspjeh. Do 2015. godine smo imali veliki broj potražilaca azila sa Zapadnog Balkana. Otada imamo jaku radnu migraciju - osobe koje ovdje nalaze posao i daju veliki doprinos postojanju stručne radne snage u Njemačkoj. Sveukupno gledano, malo je toga što bi se moglo proglasiti za negativno u svemu tome", kazao je Geis-Thöne.\nMeni nije poznato da su se privrednici žalili da nije riječ o kvalifikovanim radnicima. A kada pogledamo statistike, vidimo da polovina pridošlih radi baš poslove za koje se traži odgovarajuće svjedočanstvo. Rekao bih da je najveći dio njih negdje na sredini kada je riječ o kvalifikacijama. Imamo i visoko kvalifikovane ljude, doduše, njih je manje nego što ih dolazi iz nekih trećih zemalja, tu imamo nešto više slabo kvalifikovanih radnika nego u kontekstu drugih. Ali, najveći dio njih je zaista srednje kvalifikovan, a pod tim podrazumijevam osobe koje nemaju diplomu neke visoke škole, ali nisu ni slabo kvalifikovani, već su pohađali neku zanatsku školu", navodi Geis-Thöne.\n"Specifično je to da mnogi rade u tom srednjem sektoru, što inače vidimo u EU, a što ne može da se kaže za druge treće zemlje", objašnjava Wido Geis-Thöne.\n"Ne mogu da kažem ništa o tome u kojoj meri su to ugovori na ograničeno ili neograničeno vrijeme. Ali, polazimo od toga da su to tipični ugovori koji obezbjeđuju zaradu i daju određenu sigurnost, jer je to uslov za dobijanje boravišne dozvole. Ne treba smatrati da su svi na slabo plaćenim poslovima pod lošim uslovima, već da se radi o regularnim uslovima rada koji je dobro plaćen", ističe Wido Geis-Thöne.\nprije 23h 15m 123


Objavljen tender za dionicu autoputa Prnjavor-Doboj\n» Infrastructure News\n» Objavljen tender za dionicu autoputa Prnjavor-Doboj\tA+\n28-02-2012 Objavljen tender za dionicu autoputa Prnjavor-Doboj\tWritten by Admir\nMeđunarodni tender za izbor izvođača radova za izgradnju autoputa na dionici od Prnjavora do Doboja objavljen je danas na stranici Evropske banke za obnovu i razvoj, koja će ovaj projekat finansirati sa 150 miliona eura.\nKreditna sredstva bit će iskorištena za izgradnju dijela autoputa Banja Luka-Doboj, dionice Prnjavor-Doboj, dužine 36 kilometara, uključujući 20 kilometara lokalnih puteva i usluge nadzora, a građevinski radovi također uključuju izgradnju različitih objekata, nadvožnjaka, podvožnjaka, mostova, tunela, objekata za naplatu putarine i odmorišta.\nPonuđači koji budu aplicirali na ovaj poziv moraju ispuniti niz kriterija koje je postavio finansijer projekta. U uslovima se navodi da firme ili konzorciji firmi u posljedniih pet godina moraju imati prosječni godišnji promet ne manji do 125 miliona eura, i to u ulozi glavnog ugovarača poslova.\nKompanije moraju dokazati da posjeduju određene finansijske resurse, kao što su tekuća imovina, neopterećena stvarna imovina, pristup kreditnih linijama i drugim finansijskim izvorima.\nUgovorni organ također zahtijeva da ponuđači u zadnjih pet godina imaju najmanje dva uspješno realizovana projekta, pojednačne vrijednosti od 60 miliona eura.\nKada su u pitanju joint venture partnertstva, vodeći partner mora ispuniti najmanje 40 posto svih kriterija, koji uključuju godišnji promet, fijansijske resurse, iskustvo u projektovanju i izgradnji, dok ostali partneri u konzorciju trebaju ispuniti najmanje dvadeset posto uslova.\nPoziv za dostavu ponuda ostaje otvoren do 27. aprila 2012. godine.\nDirektor preduzeća "Autoputevi Republike Srpske" Dušan Topić potvrdio je da će tender biti objavljen i na sajtu preduzeća, a poslije toga i u dnevnoj štampi. On je u izjavi je kazao da očekuje veliku konkurenciju i zainteresovanost evropskih i domaćih firmi.\nOn smatra da će domaće kompanije, zbog visokih kriterijuma tendera, tražiti način da se kvalitetno udruže sa partnerima, bilo domaćim ili stranim.\n(Srna) Read 416\nKrajem marta rekonstrukcija tramvajske pruge Zenicka magistrala: Izgradnja krajem marta »


Naslovna · Vesti · Arijana Grande na dobrotvornom koncertu u Mančesteru u nedelju\nAmerička pevačica Arijana Grande održaće u nedelju u Mančesteru dobrotvorni koncert za žrtve bombaškog napada posle njenog prethodnog koncerta u tom gradu, saopštili su njeni predstavnici.\nNa koncertu će joj se pridružiti zvezde, medju kojima Džastin Biber, Koldplej, Kejti Peri i Farel Vilijams.\nKoncert će biti održan manje od dve nedelje od kada je bombaš-samoubicae ubio 22 ljudi dok su izlazili sa Arijaninog koncerta u Areni u Mančesteru.\nDvadesetrogodišnja američka pevačica će koncert nazvan „One Love Manchester“, održati na kriket terenu „Old Traford“ u nedelju. Kapacitet gledališta je 50.000 ljudi, a koncert će prenosti TV i radio BBC.\nMedju izvodjačima će biti i grupa Tejk Det (Take That), Nial Horan iz grupe Uan Dajrekšn (One Direction), Majli Sajrus, Ašer.\nPrihod od koncerta će biti dat u poseban fond koji je su osnovali gradska uprava Mančestera i Crveni krst.\nArijana Grande je posle napada prekinula turneju, otkazavši i dva kocnerta u Londonu, ali je obećala da će se vratiti u Mančester.\n„Ne želim da prodje ostatak godine da ne mogu da vidim, zagrlim i razveselim svoje obožavaoce“, rekla je ona.\n„Vratiću se u neverovatno hrabri grad Mančester da provedem vreme sa svojim obožavaocima, da održim dobrotvorni koncert u njihovu čast i da sakupim novac za žrtve i njihove porodice“, preneo je BBC.\nBy Alan Ford, aiana grande, mancester,\nPrenos utakmice Mančester junajted – Fenerbahče\nPrenos utakmice Barselona – Mančester siti


Dačić: Država gotovo svakodnevno avionima dovozi srpske državljane koji su se zatekli širom sveta\nPrvi potpredsednik Vlade i ministar spoljnih poslova Republike Srbije Ivica Dačić izjavio je večeras za RTS da najviše zahteva srpskih državljana koji žele da se vrate u Srbiju dolazi iz Nemačke, oko 1.500, kao i iz SAD, oko 700.\nMinistar Dačić je istakao da je država u zemlju vratila naše studente, učenike, bolesne ljude, građane koji izgubili posao u inostranstvu...\n"Mi smo sada vratili dete i oca iz Ukrajine, koji je bio na lečenju. Vratili smo neke koji su bili na veštačkoj oplodnji u stranim zemalja i teško bolesne ljude. Verovatno ima još takvih slučajeva. Mi možemo da pomognemo, daćemo garancije da će država primiti sve ljude."\nŠef srpske diplomatije rekao je da će država pomoći koliko može i 14 srpskih građana koji su otišli na edukaciju u Indiju. On kaže da bi oni trebalo da budu na vezi sa Ambasadom i da će država pomoći koliko može, ali da nije realno očekivati da avion leti u Indiju.\n"Nije realno očekivati da naš avion ide u Indiju. Kao što sam rekao, samo jedan let je organizovan za putnike na tim interkontinentalnim razdaljinama za Vašington, mi druge kapacitete jednostavno nemamo. Ili ako postoje letovi EU, pa da vidimo kako oni mogu da budu ukrcani na te letove što se dešavalo", dodaje ministar Dačić.\nMinistar Dačić je rekao i da je Srbija organizovala dva leta za Maltu, kada su se mahom vratili građani koji su tamo izgubili posao, ali da ima još zahteva.\n"Najviše zahteva ima u Nemačkoj, 1.500, u SAD oko 700... Gledamo da ljudi iz Italije koji imaju sopstveni prevoz polako počnu da se vraćaju u zemlju. Svaki dan dolaze iz Slovenije", rekao je Dačić.\nMinistar je najavio da će sledeći humanitarni avion otići za Beč sutra, a potom u nedelju za Dubai.


Srbija i Francuska potpisale 22 sporazuma - Studio B\nSrbija i Francuska potpisale 22 sporazuma\nSrbija i Francuska potpisale 22 sporazuma Tanjug\nEkonomijaEkonomija Pocetna 15. 07. 2019. 18:09:50\nTokom posete predsednika Makrona potpsana i razmenjena 22 dokumenta među kojima su i sporazum o isporuci raketa „mistral“, kao i izjava o namerama o realizaciji projekta izgradnje beogradskog metroa.\nfoto Tanjug/Tanja Valic\nDelegacije Francuske i Srbije potpisala su danas 22 bilateralna sporazuma iz oblasti ekonomije, vojne industrije, obrazovanja i kulture, a na konferenciji za novinare predsednika Srbije i Francuske razmenjeno je pet dokumenata.\nReč je o Izjavi o namerama o realizaciji projekta izgradnje Beogradskog metroa, Ugovoru o otkupu toplotne energije između kompanije Beo čista energija i Beogradskih elektrana i Ugovoru sa kompanijom NBDA o isporuci raketa „mistral“.\nRazmenjeni su i Sporazum o kinematografskoj koprodukciji i Sporazum između Vlade Srbije i Vlade Francuske o statusu Francuske škole u Beogradu.\nTe sporazume su u ime Srbije potpisali ministar finansija Siniša Mali, ministar odbrane Aleksandar Vulin, ministar kulture Vladan Vukosavljević, ministar prosvete Mladen Šarčević i gradonačelnik Beograda Zoran Radojičić.\nMeđu 22 potpisani su i Sporazum o saradnji Javnobeležničke komore Srbije i Visokog saveta javnih beležnika Francuske, kao i pismo o namerama o saradnji Komore javnih izvršetelja Srbije i Nacionalne komore javnih izvršitelja Francuske.\nTakođe, potpisani su i Sporazum o saradnji između Šnajder elektrik i Elektrotehničkog fakulteta Univerziteta u Beogradu, kao i Sporazum o saradnji Šnajder elektrik i Fakulteta tehničkih nauka u Novom Sadu.\nDve delegacije su potpisale su i Sporazum o saradnji u oblasti stripa, Administrativni sporazum u oblasti reforme javne administracije, upravljanja ljudskim resursima i profesionalnog obrazovanja i Administrativni sporazum o oblasti sporta.\nPotpisani su i Memorandum o saradnji između Ministarstva prosvete, nauke i tehnolškog razvoja, Ambasade Francuske u Srbiji i Francuskog instituta u Srbiji u borbi poritv predrasuda i diskriminacije u obrazovnom sistemu, Sporazum o saradnji u oblasti nastave francuskog jezika u obrazovno-vaspitnim ustanovama Srbije i Sporazum o donacija EVOFINDER.\nDve delegacije potpisale su i Pismo o namerama između francuske i srpske carine, Tehnički sporazum Ministarstva odbrane za ugovor sa MBDA, Memorandum o razumevanja između Beogradskog vodovoda i kanalizacije i kompanije Veolija i Memorandum o saradnji između RTE (opertora prenosnog sistema Francuske i EMS AD).\nPotpisan je i Protokol o namerama između Akua Energy SAS, IEL OIE Balkan Renewable Energy i Pokrajinskog sekretarijata za energetiku, građevinarstva i saobraćaja AP Vojvodina u pirsustvu Basiadi Wind doo za razvoj vetro-parka u Srbiji, Protokol o namerama između Proparco i Akua Energy SAS za finansiranje projekta vetroparka Basiadi i Protokol o namerama za razvoj projekata dubinske geotermike u Srbiji.\nVulin:Srbija ojačala vojsku kupovinom PVO sistema „Mistral“\nSrbija je značajno ojačala svoju vojsku kupovinom PVO sistema „Mistral“ od Francuske, rekao je Tanjugu ministar odbrane Aleksandar Vulin i istakao da politika predsednika Srbije o vojnoj neutralnosti daje rezultate jer, kaže, naša vojska može da nabavlja opremu i sa istoka i sa zapada što nije slučaj sa mnogim zemljama u svetu.\nDanas je u prisustvu francuskog predsednika Emanuela Makrona i predsednika Srbije Aleksandra Vučića potpisano pet sporazuma sa Francuzima, iz nadležnosti Ministarstva odbrane i oblasti namenske industrije.\n„Za nas je od velikog značaja da možemo i na ovaj način da pokažemo da politika predsednika Vučića o vojnoj neutralnosti daje rezultate jer mi možemo da se opremamo i sa istoka i sa zapada što mnoge druge zemlje jednostavno ne mogu da urade“, rekao je Vulin.\n„Kupovinom protiv-vazduhoplovnog sistema Mistral mi smo značajno ojačali našu vojsku, omogućili našim jedinicama da aktivno štiti sebe, da štiti naše nebo i pokazali smo da proces obnove neće ni jednog trenutka stati“, rekao je Vulin.\n„Građani Srbije mogu da budu još sigurniji da će naša nezavisnost i naša sloboda biti sačuvani“, rekao je Vulin.


RTS :: Mas otvorio novu Ambasadu Nemačke u Beogradu\nDruštvo Mas otvorio novu Ambasadu Nemačke u Beogradu\npetak, 23. apr 2021, 11:23 -> 11:35\nMas otvorio novu Ambasadu Nemačke u Beogradu\nMinistar spoljnih poslova Nemačke Hajko Mas svečano je otvorio novu zgradu Ambasade Nemačke u Beogradu. Kazao je da je moderna zgrada i simbol odnosa dve zemlje, te podsetio da je Nemačka Srbiji najveći bilateralni trgovinski partner.\n"Središte je reč koja najbolje opisuje ovo lepo zdanje. Ono se nalazi u srcu Beograda, blizu dinamičnog centra, i političkog srca zemlje", rekao je Mas u svom obraćanju.\n"To je bio samo početak velikih zločina tokom nemačke opsade Srbije, usled kojege je izbrisan jevrejski život u Srbiji. Svesni smo teških zločina koje su počinjeni na teritoriji Srbije i to nikada nećemo zaboraviti. Na nemačkoj vladi je posebna odgovornost da sećanje na sve što se dogodilo tada sačuva i pre svega sećanje na žrtve", naglasio je šef nemačke diplomatije.\n"Zemlje Zapadnog Balkana deo EU"\n"Tome doprinosi i novo zdanje", dodao je on.\n"U središtu Beograda i nemačko-srpskih odnosa", konstatovao je on.\n"Siguran sam da su i oni srećni što će ovakvo moderno zdanje ulepšati jednu od naših najlepših ulica", dodao je on.\n"Srbija je okrenuta snažnom partnerstvu sa Nemačkom. Skoro 70.000 grajdana Srbije radi u nemačkim kompanijama koje su veliki oslonac našoj ekonomiji. Uvek ističemo da je Nemačka ključni partner ne samo u okviru EU i da naše učešće u nemačkom trzištu i njeni investitori čine temelj te saradnje", kazao je on.\n"Srbija želi da u punoj meri sarađuje sa Nemačkom"\n"Želimo postizanje dogovora i da tragamo za rešenjem. Kao neko ko je uključen u dijalog znam da su to teški razgovori, ali znam i da je jedini put koji moramo da pređemo da bismo došli do dugotrajnog i kompromisnog rešenja", istakao je on.\n"Ono što tražimo od EU kao posrednika u dijalogu i Nemačke je da podržite proces rezultate i njihovu implementaciju", poručio je Dačić.\nNa 2009. održanom javnom konkursu za novogradnju objekta koja je, kako se ispostavilo, bila neizbežna, učestvovalo je 45 arhitektonskih firmi, a pobedila je arhitektonska firma „Karl+ Probst".


Sekretar za odbranu podneo ostavku zbog neslaganja s Trampom\n20 decembar, 2018\nPredsednik SAD Donald Tramp i sekretar za odbranu Džejms Matis 23. oktobra u Beloj kući (Foto: Reuters/Leah Millis)\nAmerički sekretar za odbranu Džim Matis, penzionisani marinski general, podneo je ostavku predsedniku Trampu.\nU pismu ostavke, Matis je naveo da napušta administraciju kako bi Tramp mogao da ima šefa Pentagona čija će gledišta biti "bolje usklađena" sa njegovim sopstvenim.\nSekretar za odbranu Matis podneo ostavku zbog neslaganja s Trampom\nU pismu u kojem je naglašen značaj koji Matis pridaje američkim savezništvima u svetu i potrebi da se bude "nedvosmislen" u odnosu na zemlje kao što su Kina i Rusija, sekretar za odbranu je poručio Trampu:\n"Pošto imate pravo da imate sekretara za odbranu čija su gledišta više usklađena sa vašim u toj i drugim temama, verujem da je za mene ispravna odluka da se povučem s položaja."\nPismo ostavke generala Matisa.\nGeneral Matis važio je za osobu koja je unosila stabilnost u kabinet Donalda Trampa. Pre nego što je objavljeno pismo Matisove ostavke, Tramp je tvitovao da će se Matis penzonisati krajem februara.\nKako prenosi agencija Rojters, odlazak Džima Matisa iz administracije očekivao se od kako je Tramp u sredu saopštio da povlači američke vojnike iz Sirije, uprkos protivljenju američkih saveznika i Trampovih sopstvenih najviših vojnih zvaničnika.\nReakcije u Vašingtonu - od žalosti do šoka\nVašington je zatečen ostavkom prvog čoveka Pentagona.\n“Potresla me je ostavka generala Matisa”, rekla je buduća predsedavajuća Predstavničkog doma Nensi Pelosi, dok je njeg stranački kolega, lider demokratske manjine u Senatu Čak Šumer bio još oštriji:\n"U ovoj administraciji je haos”.\nŠok su izrazili i republikanci. Lider većine u Senatu Mič Mekonel, koji se obično uzdržava od kritika na račun predsednika Trampa, rekao je da je “duboko potresen zbog činjenice da Matis odlazi, zbog razmimoilaženja sa predsednikom u ključnim spoljnopolitičkim aspektima”.\nMatis je u pismu ostavke razjasnio na koje aspekte misli - i posebno naglasio da su njegovi stavovi o tome kako treba tretirati saveznike i koliko treba biti oprezan sa strateškim konkurentima – posebno Rusijom i Kinom - veoma čvrsti i zasnovani na četiri decenije iskustva.\nMatis se, navodno, nije slagao sa predsednikom oko važnosti NATO-a, politike prema Severnoj Koreji, zabrane transrodnim osobama da služe vojsku, raspoređivanja trupa na granici sa Meksikom i smanjenja broja vojnika u Avganistanu. Ali, izgleda da je kap u prepunoj čaši bila Trampova odluka da povuče američke vojnike iz Sirije.\nPredsednik je na Tviteru napisao da će uskoro biti imenovan novi sekretar za odbranu I zahvalio Matisu na njegovoj službi.\nPortparolka Bele kuće Sara Sanders rekla je novinarima u četvrtak uveče da su Tramp i Matis u dobrim odnosima uprkos svojim neslaganjima o spoljnoj politici i drugim pitanjima.\n"Predsednik i on imaju dobre odnose, ali se ponekad ne slažu", izjavila je Sanders. "To ne znači da nemate dobar odnos s nekim. On je obrazložio razloge iz kojih podnosi ostavku".\nDirektor nacionalnih obaveštajnih službi Den Kouts saopštio je da je "duboko ožalošćen" zbog vesti o Matisovoj ostavci. Kouts je ocenio da su "iskustvo i sposobnost rasuđivanja sa kojim je sekretar Matis doprinosio procesu donošenja odluka - neprocenjivi" i dodao da je "zbog svog liderstva osvojio divljenje američkih vojnika i poštovanje američkih saveznika, ali i protivnika". Kouts je opisao Matisa kao "nacionalno blago."\nNeki članovi Kongresa javno su izrazili zabrinutost zbog odlaska Matisa i američkog povlačenja iz Sirije.\nRepublikanski senator i bivši kandidat za predsedničku nominaciju Marko Rubio komentarisao je na Tviteru ostavku Matisa i rekao da "postaje sasvim jasno da se krećemo ka seriji ozbiljnih političkih grešaka koje će dovesti u opasnost našu zemlju, naneti štetu savezništvima i ojačati neprijatelje."\nPotpredsednik senatskog odbora za obaveštajna pitanja, demokrata Mark Vorner, izjavio je da Matisova ostavka "zastrašujuća" i dodao da je "sekretar Matis bio ostrvo stabilnosti usred haosa Trampove administracije".\nSekretar za odbranu Matis sledeći napušta Belu kuću?\nDa li je Islamska država zaista poražena u Siriji?\nAmeričke snage povlače se iz Sirije, Tramp proglasio pobedu nad ID


Narodna stranka: Neophodne nove ekonomske mere, oporavak privrede nije ni počeo - Ozonpress :: internet portal\nTag: Kovačević. NS, opšoravak, privreda\n– Neophodno je donošenje zakona kojim će biti određeno minimalno učešće domaćeg investitora u partnerstvu sa stranim investitorom kao uslov za investiciju. Takvu meru razmatra i Austrija, a mnoge države zapadne Evrope idu i korak dalje i intenzivno rade na povratku izmeštenih proizvodnji u matične države – rekao je Kovačević.\n– Prazni su i frizerski saloni, trzni centri, kafei i restorani. Pazari maloprodaja nisu dostigli ni 40 odsto nivoa uobičajenog pre vanrednog stanja – rekao je Kovačević.\n– Čekaju nas teške posledice, a paketi mera ekonomske pomoći države neće biti dovoljni – dodao je Kovačević.\n– Poslednje što bi se moglo pomisliti tokom epidemije virusa korona jeste da bi i farmaceutska industrija mogla da bude ugrožena, ali u stvarnosti gotovo i da nema tražnje za farmaceutskim proizvodima. Lekovi se uz telefonsku konsultaciju sa izabranim lekarom uzimaju samo za hronične bolesti, a fabrike lekova su trajno otpisale pozitivan rezultat za ovu poslovnu godinu – rekao je Kovačević.\n– Pacijenti zbog straha od veće pošasti nego što su hronična oboljenja od kojih pate ni ne pomišljaju da se leče posetama lekarima u domovima zdravlja. Ne veruju državi a ni lekarima Kriznog štaba da više nema virusa korona. Mnogi zdravstveni radnici u ustanovama primarne zdravstvene zaštite slažu se da je ovo nezabeležena pojava u celom njihovom radnom veku – rekao je Kovačević.


Трибина Право-Олимпизам-Спорт - Правни факултет\nBy Marko Cenic\t/ May 12, 2017\nDana 11. maja 2017. godine na Pravnom fakultetu Univerziteta Union održana je Tribina Olimpizam-Pravo-Sport u ambijentu koji je krasila izložba „Istorijat olipizma Srbije“ koju je postavio Olimpijski komitet Srbije.\nTribina je otpočela temom o Sportskom pravu, novoj perspektivnoj grani prava koja prati razvoj sporta kako kroz sportska pravila tako i kroz pravila koja su osnova razvoja demokratskog sportskog sistema. Temu je predstavila prof. dr Sonja Bunčić zajedno sa studentima koji su svojim aktivnim učešćem pokazali svoju zainteresovanost za ovu oblast prava koja se izučava na Pravnom fakultetu Univerziteta Union u Beogradu.\nPredsednik stalne sportske arbitraže Olimpijskog komiteta Srbije Dejan Simić i Sekretar stalne arbitraže OKS Vladimir Vukićević predstavili su nastanak, razvoj i ukazali na izuzetne rezulate i teškoće u radu ove arbitraže.\nO principima olimpizma i ulozi vrhunskih sportista izlagala je doc. dr Snežana Lakićević, a specijalni gost Tribine bio je i direktor Beogradskog maratona Dejan Nikolić.\nTribina je bila uspeša i pokazala je na značaj povezanosti sporta , prava i olimpizma.


Transfer koji je Zvezdu spasio bankrota! - Sportske.net\nTransfer koji je Zvezdu spasio bankrota!\nGde bi Zvezda danas bila da nije stigla spasonosna ponuda?\nVratio bi se u Zvezdu da ispravi nepravdu!Ma, kakav Čelsi, kakav Mančester, on želi sa Zvezdom u Ligu šampiona!Ovacije za "Deliju" Lalata!Ovako je Luis Ibanjez bacio "topovski udar"!Božović: "Nadam se da će Borac biti drugi na kraju sezone"\nCrvena zvezda ove jeseni blista u Superligi i nezadrživo grabi ka osvajanju toliko željene titule.\nNaravno, do ostvarenja tog cilja je dug put pred izabranicima Miodraga Božovića, ali veliko je pitanje kako bi ekipa Crvene zvezde danas izgledala i da li bi ostvarila ovu dugu seriju pobeda u domaćem šampionatu, da uprava crveno-belih letos nije odlučila da prihvati ponudu Makabija iz Tel Aviva za golmana Predraga Rajkovića.\nNa tu temu je za ''Sport'' govorio i generalni direktor kluba Zvezdan Terzić, koji smatra da bi bez Rajkovićevog transfera naš najtrofejniji klub najverovatnije - bankrotirao.\n''Zvezda bi bankrotirala da nije prodala Rajkovića! Ovako smo iskoristili novac za angažovanje Srnića (420.000 evra) i Plavšića (360.000 evra), izmirene su i obeveze prema ostalim igračima i treneru, tako da smo imali čvrst temelj da gradimo svoje ambicije'', istakao je Terzić.\nZvezda je potom uspešno prošla i monitoring UEFA sredinom oktobra, ali zahvaljujući velikom broju potpisanih reprograma sa igračima kojima se duguje. Nova kontrola je 31. marta naredne godine.\n''Uspeli smo da u FSS Srbije predamo dokumentaciju sa 84 sporazuma i oni su ekspresno prosleđeni u UEFA, tako da je prva kontrola završena u skladu sa propisanim rokovima. obili smo još šest meseci da pronađemo 3.8 miliona evra'', istakao je Terzić.


Do 12. jula u ovim terminima nećete moći voziti kroz Počitelj - Furaj.ba | S nama u avanturu\nDo 12. jula u ovim terminima nećete moći voziti kroz Počitelj\nObustavljen je saobraćaj na magistrali od Mostara prema Čapljini, odnosno Počitelju u 9:25 sati zbog izvođenja radova na izgradnji pristupne ceste magistralnog puta M-17 na čvoru Počitelj Koridora 5C kao i priključka na ovu saobraćajnicu.\nPotpune obustave saobraćaja zbog zemljanih radova na “kritičnom” potezu pristupne ceste odvijat će se do 12. jula i to u periodu od 9 do 12:15 sati, od 13:15 do 15 sati, te od 17 do 19 sati, osim nedjeljom i praznicima.\nNakon tog perioda će saobraćaj na M-17 biti reguliran uz naizmjenično propuštanje vozila jednom prometnom trakom uz reguliranje prometa semaforima do završetka radova na izgradnji priključka na samoj M-17.\nZa obustave saobraćaja na ovoj prometnoj magistrali je preduzeću Autoceste suglasnost dalo Federalno ministarstvo prometa i komunikacija.\nZa vrijeme totalne obustave saobraćaja, sudionici u saobraćaju mogu koristiti alternativne pravce: – M-6: dionica 003 Tasovčići – Masline koja se nastavlja na M-17.3: dionica 001 Buna – Masline. M-6: Tasovčići – Trebižat koja se nastavlja na R-425a: Trebižat – Tromeđa koja se nastavlja na M-17.4: Tromeđa – Mostar.\nM-6: Tasovčići – Domanovići koja se nastavlja na Lokalnu cestu: Domanovići-Buna koja se nastavlja M- 17.3: Buna spoj s M-17. U periodu izvođenja radova i planiranih obustava, preporuča se korištenje alternativnih pravaca M17-Buna-Domanovići-Čapljina i M17 – Čitluk – Čapljina na kojima je moguće nesmetano prometovanje svih vrsta vozila bez ograničenja.


Čelik trenira na Kamberovića polju: Traži se ekipa koja će “glumiti” Slobodu - Portal 072info\nČelik trenira na Kamberovića polju: Traži se ekipa koja će “glumiti” Slobodu\nNogometaši Čelika nakon remija protiv Sarajeva i osvojenih 12 bodova u osam kola Premijer lige BiH dobili su tri slobodna dana od šefa struke Adnana Örneka. Turski stručnjak je otputovao za Tursku radih privatnih obaveza, ali će danas već biti na treningu Zeničana.\nU narednom kolu crno-crveni će gostovati na Tušnju, kod ekipe Slobode, gdje će pokušati nastaviti niz od pet utakmica bez poraza. Do utakmice u Tuzli, ekipa će se pripremati u Zenici, a treninge će radi čuvanja terena za reprezentaciju, odrađivati na Kamberovića polju.\nLjudi iz kluba su u potrazi za rivalom, koji bi ovog vikenda “glumio” Slobodu, međutim veoma je teško naći protivnika, budući da je u nedjelju redovno kolo u 1.ligi FBiH. Ako ne pronađu protivnika, Zeničani će napraviti internu utakmicu. Reprezentativna pauza dobro je došla Zeničanima, budući da imaju dosta problema s povrijeđenim i rovitim igračima.\nProtiv Sarajeva, treći žuti karton su dobili Dino Bevab i Aldin Šišić, tako da će u Tuzli na njihovim mjestima vjerovatno zaigrati Mahir Mehić i Vladimir Grahovac.\nPrethodni članakUDARAO SESTRU: Zenička policija uhapsila nasilnika sa snimka (VIDEO)\nSljedeći članakNezavisni blok o manifestaciji “Sretno, đaci prvaci”


Sportske.net - Milinković otkrio šta je Partizan povuklo ka tituli!\nMilinković otkrio šta je Partizan povuklo ka tituli!\nTrener Partizana Zoran Milinković čestitao je svojim fudbalerima na osvajanju 26. titule prvaka držve posle današnje pobede nad Napretkom u Kruševcu i ocenio da je gol Saše Ilića protiv Radničkog 1923 u 22. kolu domaćeg prvesntva povukao crno-bele ka trof\nSve brojnije brige Ilije Stolice...\nTVITOVI - Šta ''Grobari'' zameraju? ''Ovako je igrao Voždovac...''\nPoraz koji Partizan nije zaslužio, povrede mnogo više brinu\nTrener Partizana Zoran Milinković dovršio je posao koji je započeo Marko Nikolić a nakon što su crno-beli vratili titulu u Humsku otkrio je koji je detalj presudio u borbi za trofej.\n"Još jedna pobeda, uzeli smo naslov prvaka. Ne bih mnogo o igri, samo bih čestitao igračima, navijačima, zaposlednima, svima koji su uložili naporan rad i energiju da bi Partizan vratio titulu u Humsku. Teško je reći šta je odlučulo da budemo prvi, možda je to gol Saše Ilića na mom debiju protiv Radničkog iz Kragujevca. To se desilo pred kraj utakmice, od tad su stvari krenule dobro po nas", rekao je Milinković.\nPartizan je današnjom pobedom od 2:0 nad Napretkom iz Kruševca dva kola pre kraja Superlige Srbije osvojio 26. titulu prvaka države.\n"To je splet okolnosti, mi smo napravili jednu sjajnu seriju, ali rezultati najbližih pratilaca su takođe uticali na ovakav ishod", kazao je Milinković.\nNa pitanje novinara da li je ulazak Nemanje Kojića u igru na početku drugog poluvremena promenio tok utakmice, Milinković je odgovorio potvrdno i dodao da su utakmice protiv Napretka u Kruševcu uvek neizvesne.\n"Kruševac je uvek teško gostovanje, nikad nije lako igrati protiv Napretka, koji je opterećen svojim problemima, pa nismo imali dobar ritam. Delovali smo malo ispražnjeni, imali smo posed lopte, ali on je bio sterlilan, nismo dolazili do prilika. Kojić je dobro ušao u meč, doneo nam potrebnu energiju, asistirao za drugi gol, ali videli ste šta znači za Partizan Drinčić i njegov prekid. Kad on izvodi takve prekide Partizanu je lakše. To je bio ključni detalj utakmice", kazao je Milinković.\n"Napretku želim uspeh u borbi da sačuva superligaški status. Dobra je to ekipa", dodao je on.\nNovinare je zanimalo koliko Partizan može u kvalfikacijama za Ligu šampiona.\n"Svake godine kriktikujemo našu Superligu, razni ekonomski problemi su pritisli sport u Srbiji, ali uprkos svemu pojave se talentovani igrači i to održava neki nivo. Što se tiče Evrope, zavisi od mnogo faktora", kazao je on.\nZnate kako, igra se dok Partizan ne da gol:-D Danas, Kojic do Zivkovica kao Levandovski do Robena:-D\nZelim Napretku plasman u Prvu ligu Srbije zajedno sa njihovim trenerskim magom Lalatom.\nDonji Srem je danas brutalno pokraden protiv Spartaka, Novica Anđelovski je sudio, to će ih isto čekati i u duelu sa Napretkom tako da će Donji Srem ispasti, samo je pitanje da li će uspeti da nameste Voždovac da ide u baraž ili će ipak da bude Napredak/Spartak. Vreme je da se očisti sudijska organizacija!\nJa im bas to ne zelim, treba nam takav klub u eliti, bas su mi gotivni...


P3: Telenor mreža ponovo najbolja na testu : Nadlanu.com\nObjavljeno 18. sep 2019. / 14:30:06\n- Zahvaljujući tome što smo mreža broj 1 u Srbiji i pokrivamo 4G-om gotovo 100 odsto i više od 300 gradova sa 4G + tehnologijom, spremno dočekujemo dalji rast upotrebe mobilnog interneta. To će stvoriti nove mogućnosti za korisnike i obezbediti brži rast privrede. Činjenica da je potvrda P3 došla ponovo u naše ruke govori o tome da smo na pravom putu - kaže Mike Michel, generalni direktor Telenora Srbije.\nP3 je međunarodna tehnološka kompanija koja meri kvalitet mobilnih mreža u više od 120 zemalja širom sveta. Oni imaju 20 godina iskustva i od nedavno koriste inovativnu "crowedsourcing" metodologiju koja oslikava pravo korsničko iskustvo. Na osnovu njihovih rezultata, operatori širom sveta rade na unapređivanju performansi svojih mreža.\n- Drugi put Telenor Srbija je najbolje ocenjena mreža u Srbiji sa ukupno 888 bodova i pokazali su se kao neko ko pruža korisnicima odlično iskustvo u svim testiranim kategorijama - kaže Hakan Ekmen, generalni direktor P3 communications.


Aukcije će biti održane na Banjalučkoj berzi 25. i 30. januara, a iz Ministarstva finansija RS-a su pozvali zainteresirane pravne i fizičke osobe da kupe ove dugoročne i kratkoročne hartije od vrijednosti RS-a.\nIz opozicije upozoravaju da je RS došla u situaciju da će ove godine gotovo polovina izvornih prihoda iz 2016. ići za otplatu zaduženja.\nRS sredstva za finansiranje budžetskih rashoda zasad mora tražiti na domaćem tržištu, budući da je neizvjesno kada će biti održana sjednica Izvršnog odbora Međunarodnog monetarnog fonda na kojoj treba da bude razmatran pregled o povlačenju druge tranše kredita za BiH.\nMinistar finansija RS-a Zoran Tegeltija je nedavno rekao da je taj bh.entitet izvršio svoje obaveze, ali da neke mjere iz dodatnog Pisma namjere MMF-u nisu ispunjene ni u Federaciji BiH, ni na nivou zajedničkih institucija BiH, zbog čega neće biti sjednice Izvršnog odbora MMF-a.\nObjavio: Sat, 21/01/2017 - 11:33\nVlada USK usvojila Odluku o privremenom finansiranju


Euroleague 2020/2021 - Page 7 - Evropske lige i takmicenja - MeridianBet Forum :: Srbija!\nStrana 7 of 21\nMundo Deportivo prenosi da je Barselona jako zainteresovana da u svoje redove dovede Nika Kalatesa, pogotovo posle prekida saradnje sa Dilejnijem, ali je podugacak spisak zainteresovanih za Kalatesa, pa ostaje da se vidi ciljem hatu ce se privoleti . Navodi se jos da klub može da priusti Kalatesovu platu koja u Pao-u iznosi godisnje 2.2 miliona evra . Pritom bi Barcelona resila problem sa organizacijom igre u napadu, jer su ove sezone i Pangos a i Ertel bili van parketa zbog povreda, tako da je neretko i Hanga igrao na pleju ove sezone .\nPoslednji odgovor 20 hr\nVuko 63 posts\nConga 40 posts\nProvlači se informacija da će Partizan ili Virtus dobiti specijalnu pozivnicu za narednu sezonu ukoliko se Eurocup ne završi na terenu, prošle sezone smo izvisili za mesto zbog para,ove sezone je sve na Partizanovoj strani!\n@Conga Srecno sa tim, pa da se sledece sezone gledamo i u EL\n@Conga Sećam se priča sa početka ove sezone da će Virtus sigurno dobiti pozivnicu za EL sledeće sezone bez obzira na učinak u EK, tako da opet verujem da će njih zvati pre nas.\nIzmenila se znatno situacija sada, pogotovo što ce glavni i generalni sponzor Euroleague biti Gaspromnjeft! Kao kompanija koja ima većinskog udela od 51% u Srpskom NIS-U, a ta srpska kompanija je generalni sponzor KK Partizana, jedan od uslova Gaspromnjefta ce biti ostanak Zenita i specijalna pozivnica Partizanu, iz pouzdanih izvora ti ovo govorim, već je poslat zahtev bordu Euroleague za tako nešto! Ako se sezona ne nastavi Euroleague ce povećati broj timova u Euroleague za sezonu 2020 /2021 na 20!\n@Conga Stvarno se nadam da si u pravu i da će Partizan sledeće sezone igrati EL. Ne bih voleo da to bude na mufte nešto, već da igra kao osvajač ABA lige ili kao osvajač/finalista EK i to je to. Mislim da to Partizan stvarno zaslužuje, zbog svega bukvalno, tradicije, istorije, navijača.. Ali opet onda imaš primer Zenita, i Darušafake koji su igrali EL, sve na mufte naravno, zbog raznih sponzora i koje čega. Voleo bih da se Partizan vrati u EL, ali na 100% sportski način.\n"Asvel obaveštava javnost da je raskinuo ugovor kojim je bio vezan za Zvezdana Mitrovića. Trenutna procedura ne dozviljava, u ovom trenutku, da obelodanimo više o razlozima za rastanak.\nPredsednik Asvela Toni Parker će se oglasiti u narednih par dana, kako bi pojasnio situaciju, nakon komentara koje je dao advokat Zvezdana Mitrovića", stoji u saopštenju francuskog kluba.\nNaravno, odluka se odnosi i na Evrokup\n@VladaMislim da se igrači najmanje pitaju i da će biti onako kako finansije zapovedaju a to je da se sve nastavi samo pitanje u kom formatu\nNe očekujte danas nista novo ako se sezona ponisti! Nije realno u ovom trenutku da se zna koji ce timovi naredne godine igrati u Euroleague, to ce se u hodu rešavati, boce nekih spekulacija i nista vise!\n@Conga Nekako mislim da ce to odmah prelomiti, kako bi klubovi mogli da se opredele kako ce i gde ce. Nekako mi smrdi da ce zbog mira u kuci, reci da se sezona ponistava, i da se krece opet iznova, sa istim timovima...\nPrve informacije kazu da je gotovi, ostaje da vidimo zvanicne informacije, ali mislim da se nece mnogo razlikovati\nMa dobro, evo sad je izasla vest da je gotova sezona u Euroleague i Eurocupu! Mislim da ce se naci neko resenje, ne sada, Euroleague ce prosiriti po meni broj učesnika na 20 klubova sledeće sezone!\nKako prenosi portal Jurohups prvi čovek Evrolige Đordi Bertomeu je predložio klubovima da se sezona otkaže. Klubovi sa A licencom u ponedeljak glasaju o tome da li takmičenje treba da se nastavi.\nIzgelda da među klubovima ne vlada želja da se sezona završi, a takođe su i igrači protiv toga da se igra. Predstavnici klubova su od 11 na sastanku na kom bi trebalo da bude glasanje.\nNeki mediji iz Turske kažu da neće biti šampiona kao i da će istih 18 timova igrati Evorligu naredne sezone.\nOvosezonsko izdanje Evrolige i Evrokupa je otkazano. To je bio predlog prvog čoveka Evrolige Đordija Bertomeua, a sa time su saglasni klubovi sa A licencom. Uskoro će ovo biti i zvanično objavljeno.\nSad mene zanima kako ce se klubovima nadoknaditi gubitak novca, sto se tice ugovora kosarkasa, Tv prava, karata i svega ostalog? Ne verujem da ce bas istih 18 klubova igrati naredne sezone Evroligu! Sigurni su 13 klubova, ostalih 5 nisu!\n@CongaMožda im nadoknadi Evroliga u nekom obliku u narednom periodu ili sledeće sezone. U svakom slučaju jeste bezbedno, ali finansijski skroz fatalno po sve aktere. Videćemo šta će se događati u narednom periodu. Moraju svi razuemti situaciju koja nije nastala ničijom krivicom.\nZvezda u Evroligi, Partizan u Evrocupu\nEee moja kosarko...\nPolako, polako, nista to ne mora znaciti! To sto su pojedini novinari objavili nije relevantno, mislim na strane novinare, mislim licno da ce se tek u Julu nesto vise saznati o samoj Evroligi, ima prostora za još 2 tima!\n@Conga Dzabe se nadamo, kada nece biti. Pa Evroliga sama potvrdila, nema tu novinara


Šinzo Abe pozvao Putina da okončaju "abnormalnu situaciju" @ Cafe.ba\nŠinzo Abe pozvao Putina da okončaju "abnormalnu situaciju" Svijet\nIzvor: agencije 03.09.2016 u 09:15 h\nFOTO: Nezavisne novine VLADIVOSTOK - Japanski premijer Šinzo Abe pozvao je predsjednika Rusije Vladimira Putina da pokrenu "novu eru" u odnosima između njihovih zemalja. Vjetrovito i toplo vrijeme u BiHVanredno zasijeda Predsjedništvo BiH, revizija jedina temaDanas sjednica PIC-a na zahtjev ruskog ambasadora\nOdnose dvije zemlje ugrožava teritorijalni spor još iz Drugog svjetskog rata.\n"Hajde da okončamo ovu abnormalnu situaciju, koja traje već 70 godina, i da zajedno započnemo novu epohu u rusko-japanskim odnosima koja će trajati narednih 70 godina", poručio je Abe Putinu u govoru nakon njihovog sastanka jutros u ruskom gradu Vladivostoku, prenijela je agencija AFP.\nRuski predsjednik je odgovorio da je njegova zemlja spremna da preduzme konkretne korake u cilju razrješenja sedamdesetogodišnjeg teritorijalnog spora.\n"Prošlost ne treba da bude prepreka za napredovanje. Moramo da smislimo kako ćemo razriješiti probleme koji nas sprečavaju da napredujemo", istakao je Putin.\nOn je dodao da, iako je Rusija spremna da sprovede odlučne napore za rješenje spora, svi koraci moraju da budu detaljno osmišljeni. Abe je u obraćanju ekonomskom forumu u Vladivostoku takođe predložio Putinu da bi oni mogli da se sastaju u tom gradu jednom godišnje, kako bi razriješili nesuglasice.\nOdnosi Tokija i Moskve su zategnuti zbog spora koji datira još od kraja Drugog svjetskog rata, kad su sovjetske trupe zauzele najjužnija Kurilska ostrva u Pacifiku, a koje Japanci zovu Sjeverne teritorije.\nZbog tenzija te dvije zemlje čak nisu ni potpisale mirovni sporazum kojim bi se formalno okončala neprijateljstva iz Drugog svjetskog rata, a napetost u odnosima je ometala i trgovinske i investicione veze.\nVlasti Japana i Rusije već neko vrijeme rade na popravljanju odnosa, pa je Abe tako u svojoj drugoj posjeti Rusiji ove godine, a Putin bi trebalo da posjeti Japan u decembru. Pratite Cafe.ba putem aplikacija za Android i iPhone i društvenih mreža Facebook i Twitter.


Zaharova: Odugovlači se pitanje rešavanja kosovskog problema – Srbija NASA Zemlja\nZaharova: Odugovlači se pitanje rešavanja kosovskog problema\nby srbijanasazemlja March 26, 2021, 12:04 pm 1.9k Views\nOna je, povodom godišnjice od početka NATO bombardovanja 24. marta 1999. godina, istakla da je “vojna operacija NATO-a protiv suverene Jugoslavije, pre više od 20 godina, postala tragedija, čije se dugoročne i različite posledice osećaju i dan danas”, prenosi TAS S.\n“Jedna od glavnih lekcija, što je potvrdio i trajno zaustavljeni proces rešavanja kosovskog problema, jeste da bezakonje i samovolja ne mogu rešiti nijedan zadatak, već samo mogu pogoršati situaciju”, naglasila je portparolka ruskog MSP-a.\nZaharova je naglasila da “pitanje odgovornosti severnoatlantskih saveznika za štetu koju su prouzrokovali međunarodnim odnosima i određenoj zemlji, ostaje otvoreno”.\nVojna operacija Severnoatlantskog saveza protiv Jugoslavije bila je, prema njenim rečima, prvi čin agresije protiv jedne nezavisne države u Evropi posle Drugog svetskog rata.\nPre dva dana, 24. marta, obeležene su 22 godine od početka agresije NATO-a na Saveznu Republiku Jugoslaviju, koja je trajala 78 dana.\nNATO je pokrenuo svoju vazdušnu operaciju protiv Jugoslavije pod izgovorom sprečavanja genocida nad albanskim stanovništvom na Kosovu. Tokom vojne operacije, avioni zemalja NATO-a izveli su 38.000 naleta.\nPrema procenama Srbije, od posledica NATO bombardovanja, umrlo je između 3.500 do 4.000 ljudi, a oko 10.000 je ranjeno.\nŠteta od vazdušnih udara NATO-a iznosila je 100 milijardi dolara.\nTokom tri meseca NATO bombardovanja Jugoslavije, municija sa 15 tona osiromašenog uranijuma bačena je na teritoriju Srbije. Posle toga, Srbija se popela na prvo mesto u Evropi po stopi onkoloških bolesti.\nTokom prvih deset godina od bombardovanja, oko 30.000 ljudi u zemlji je obolelo od raka, od čega je umrlo između 10.000 i 18.000 ljudi.


Prevencija gubitaka Srbija - Absolut Support Beograd\nProgram prevencije gubitaka / Loss Prevention prestavlja skup ciljeva i mera usmerenih na sprečavanje, minimiziranje i eliminaciju svih faktora koji negativno utiču na poslovanje i vrednosti jednog sistema.\nPrevencija gubitaka / Loss Prevention prestavlja skup ciljeva i mera usmerenih na sprečavanje, minimiziranje i eliminaciju svih faktora koji negativno utiču na poslovanje i vrednosti jednog sistema.\nPrevencija gubitaka identifikuje kritične tačke jedne organizacije\nSvaki gubitak je direktna posledica postojanja kritičnih tačaka u sistemu, koje nisu kvalitetno bezbednosno markirane. Identifikacija i analiza kritičnih tačaka od strane naših eksperata sa multidisciplinarnim iskustvom predstavlja prvi korak u procesu prevencije gubitaka.\nDrugi korak je izgradnja strateških resursa na nivou menadžmenta koji se pored obezbeđenja sredstava i alata ogledaju i u afirmaciji bezbednosne kulture u organizaciji. Treći korak jeste definisanje preciznih zadataka i sprovođenje taktičko – operativnih aktivnosti na prevenciji gubitaka i zaštiti vrednosti sistema.\nTreba imati u vidu da se program prevencije gubitaka ne sme ograničiti samo na materijalnu formu, već treba da se odnosi na sve gubitke nastale delovanjem različitih činilaca kao na primer:\nNarušavanje imidža, brenda i poslovnog ugleda organizacije;\nIndustrijska špijunaža, otkrivanje poslovnih tajni, krađa intelektualne svojine;\nLoss Prevention program (prevencija gubitaka) zahteva učešće više subjekata odnosno sektora jedne organizacije i uspeh je moguć samo ukoliko postoji transparentno izražena volja menadžmenta i upravnog odbora da kroz proveru poslovnih procesa i njihovu rekonstrukciju dođe do stvaranja optimalnog sistema koji efikasnije identifikuje kritične tačke i generatore poslovnih gubitaka.\nAbsolut Support nudi implementaciju najboljih poslovnih praksi u domenu prevencije gubitaka i nakon opservacije i preliminarnih procena Vašeg sistema spremni smo da pristupimo definisanju i realizaciji tipskih loss prevention programa.


Prevremeni izbori mogu da uspore, ali i da ubrzaju ekonomske reforme\nBeta 15. januara 2016. 13:05\nProfesor Ekonomskog fakulteta u Beogradu Jurij Bajec danas je ocenio da bi prevremeni parlamentarni izbori u Srbiji kratkoročno uticali na brzinu sporovodjenja ekonomskih reformi.\n„Predizborna kampanja svakako utiče na tempo sprovodjenja ekonomskih reformi i onih koji se tiču reforme javnog sektora, ali i drugih reformi kao što je olakšavanja uslova za ekonomske aktivnosti“, rekao je Bajec agenciji Beta.\nOn je pojasnio da se usporavanje ekonomskih reformi usled raspisivanja prevremenih izbora može odvijati na dva načina.\n„Jedan je da predizborna kampanja može da uspori neke reformske procese, da ih na kratko odloži, naročito one koje nisu popularne. Nešto što je dogovoreno i precizirano, pomera se za jedan kraći period, dok kampanja ne bude završena. Drugi način ima ozbiljnije posledice, a to je da oni koji raspisuju izbore zbog boljeg pozicioniranja pred biračima odustanu ili na duži rok odlože ili skrenu sa osnovnog kursa reformi koji je bio dogovoren ili je počeo da se sprovodi“, kazao je Bajec.\nOn je dodao da je verovatnija situacija u kojoj će reforme biti na kratko odložene jer bi ako reforme na duži rok budu odložene bio doveden u pitanje aranžman sa Medjunarodnim monetarnim fondom, što aktuelna vlada, sudeći po izjavama zvaničnika, nikako neće dozvoliti.\nBajec smatra da ne postoje ozbiljni razlozi za prevremene izvore jer Vlada ima totalnu kontrolu u parlamentu i sve ono što zamisli može da sprovodi jer je dobila takav mandat od birača.\n„Vlada je ušla u ozbiljan i težak i nisam siguran da li uvek socijalno održiv program sa MMF-om i ne vidim šta bi izbori mogli da donesu ako se želi nastaviti tim kursom“, ocenio je Bajec.\nEkonomista Saša Djogović takodje smatra da bi prevremeni izbori usporili započete reforme u Srbiji, ali i da bi mogli pozitivno da utiču na reforme koje još nisu počele da se sprovode, kao što je reforma javnih preduzeća.\n„Ukoliko bi koalicija koja je sada na vlasti dobila novi mandat to bi moglo da joj da vetar u ledja da brže okonča restrukturiranje državnih preduzeća i krene u reformu javnih preduzeća, gde je preko potrebna profesionalizacija, kao i u oštriju borbu protiv korupcije“, rekao je Djogović.\nOn je upozorio da postoji opasnost da se i bez prevremenih izbora uspore reforme u javnom sektoru koje se odnose na smanjivanje broja zaposlenih.\nPo oceni ekonomiste Aleksandra Stevanovića prevremeni parlamentarni izbori ne mogu da uspore ekonomske reforme u Srbiji jer takvih reformi i nema, a ima samo priča o reformama.\n„Predizborna kampanja bi samo pomogla da te priče o reformama još lepše ispričaju“, rekao je Stevanović agenciji Beta.\nKako je istakao, ako bi posle prevremenih parlamentarnih izbora bila formirana vlada slična aktuelnoj i dalje će biti „mnogo priče bez imalo rezultata“, a ako gradjani budu drugačije glasali „možda i bude reformi u ovoj godini“.\nStevanović je kazao da su reforme neophodne pre svega u javnom sektoru i javnoj vlasti na svim nivoima, zatim u poreskoj politici i u načinu borbe protiv korupcije.


31. Jul 2001 15:05 (GMT+01:00)\nPrvi čovek Železnika Dragan Aca Bulić najveći kandidat za novog predsednika Zajedice prvoligaša\nIzborne igre u Zajednici fudbalskih klubova Prve lige nikako da se okončaju. Prva sledeća prilika, odnosno dan koji je podvučen crvenim kao prekretnica je 3. avgust. Od tog dana Zajednica bi trebalo da dobije novog predsednika u "dvoboju" Dragana Ace Bulića i Dušana Čelara. Predsednik Železnika i predstavnik mladih snaga jugoslovenskog fudbala, odneo je pobedu i u prethodnom glasanju, ali po slovu Statuta za izbor nije bila dovoljna prosta većina, pa će glasanje biti ponovljeno.\nOčekuje li Aca Bulić da se agonija Zajednice prvoligaša konačno okonča?\n- Ne znam kome ide u prilog što do sada nije izabran predsednik. Jugoslovenskom fudbalu sigurno ne - jasan je Aca Bulić. - Došao je trenutak da se sve konačno završi, a ukoliko budem izabran već sutradan ću sazvati sednicu Zajednice.\nMladost za spas\nDa li smatrate da je promenom najviših funkcionera u FSS i FSCG napravljen pomak ka izlazu iz strahovite krize koja drma naš fudbal?\n- Konačno su došli mladi ljudi iz sveta fudbala i to je pozitivno. Ali, s druge strane, jasno je da još ima smetnji i ne mogu da počnu posao. Ipak, bolje je nego pre tri meseca, i uveren sam da će dolaskom mladih i ambicioznih ljudi na funkcije i naš fudbal krenuti putem oporavka - smatra Aca Bulić.\nUprkos prednosti nad Rivalom ostavljate uslov "ukoliko"?\n- Nije bitno da li ću biti predsednik, važno je samo da se nešto promeni jer mnogo toga nije funkcionisalo i ne funkcioniše kako treba.\nA, ako dođete na mesto predsednika Zajednice?\n- Prvo, treba usaglasiti odnose sa FSJ, tačnije, dati što veću nezavisnost Zajednici koja bi trebalo da bude nadležna za takmičenje, a da se FSJ posveti prosperitetu fudbala.\nJedan ste od zagovornika transformacije takmičenja, odnosno stvaranja Premijer lige?\n- Ne treba izmišljati toplu vodu. Jednostavno, za uzor treba da nam posluže najjače lige Evrope. Ali, to je kompleksno pitanje koje zahteva sastanak predstavnika svih klubova.\nMože li eventualna buduća Premijer liga da dobije moćnog sponzora i tako prebrodi veliku finansijsku krizu koja za sobom vuče preveliki odliv igrača?\n- Nema dileme da je to jedno od najvažnijih pitanja. Sredstva od sponzora i TV prava su imperativ da bi čitava Zajednica lakše i efikasnije funkcionisala. Ali, u tome je potrebna pomoć najvećih, Crvene zvezde i Partizana koji će zarad ostalih klubova i takmičenja omogućiti da liga dobije generalnog sponzora - jasan je Aca Bulić.


Ponedeljak , 2021-01-25 | 12:21:02\nDodatni punktovi u Domu omladine u Novom Pazaru za masovnu vakcinaciju građana protiv korona virusa još uvek nisu otvoreni, iako je ranije bilo najavljeno da će početi sa radom najkasnije danas, saznaje radio Sto plus.\nDirektor Zavoda za javno zdravlje Šefadil Spahić pojasnio je našem radiju da su punkt u ovoj ustanovi i dva u Domu zdravlja za sada dovoljni za sve građane koji su iskazali interesovanje za vakcinu.\n“Prethodnih dana vakcinisali smo dnevno na ova tri punkta između 200 i 300 građana, tako da nije bilo potrebe da otvaramo nove. Zaključno sa jučerašnjim danom vakcinisali smo 984 građana, ne računajući u tu brojku zdravstvene radnike”, rekao je Spahić.\nOn je dodao da su na svakom punktu u timu za vakcinaciju po jedan lekar, dva tehničara i propratno osoblje.\n“Ukoliko se građani narednih dana budu masovnije prijavljivali za vakcinaciju, u Domu omladine imamo mogućnost da formiramo tri punkta. Naše ekipe će preurediti prostor, uz sve preporuke nadležnog ministarstva, koji nakon saglasnosti zdravstvene inspekcije može da počne sa radom”, rekao je Spahić.\nOn je ponovio da je epidemiološka situacija u ovom gradu i dalje nestabilna i pozvao građane da smanje kontakte, nose zaštitne maske i pridržavaju se ostalih epidemioloških mera.\nSjenica: Uvećan budžet, kadrovske promene\nBlizu 6.000 Novopazaraca bolovalo od korona virusa\nNovopazarac oslobođen zbog ubistva privrednika sa Kosova\nBNV pozdravilo presudu Ratku Mladiću


Studenti iz Beograda i Banja Luke donirali pomoć za decu s Kosmeta – Pokreni\nČlanovi humanitarne organizacije Kosovko Pomoravlje danas su, uoči velikog praznika Vidovdana, posetili vrtić „Kolibri“ u Partešu i tom prilikom donirali aparate za opremanje kuhinje u okviru vrtića, a decu koja u njemu borave, obradovali novim igračkama. Sredstva za realizaciju današnje akcije, omogućena zajedničkom donacijom studenata Fakulteta političkih nauka iz Beograda i njihovih kolega sa Fakulteta političkih nauka iz Banja Luke.\nSvojim zalaganjem, mladi iz Beograda i Republike Srpske, pokazali su da radoljublje i briga o svom narodu, prevazilaze sve teškoće i ograničenja sa kojima se trenutno suočavamo, zbog mnogih političkih i društvenih okolnosti. Oni su u poslednjih nekoliko meseci, u okviru akcije „Osmeh za Kosmet“, koju već više godina sprovodi studentska organizacija Srpski politički forum, prikupljali novčana sredstva za pomoć srpskom narodu na Kosovu i Metohiji. Tom prilikom je u Beogradu i Banja Luci, organizovano više humanitarnih događaja kulturog, obrazovnog i zabavnog karaktera, posvećenih srpskom kulturnom i istorijskom nasleđu na Kosmetu.\n„Današnjom akcijom potrudili smo se da poboljšamo uslove za rad vrtića Kolibri i da decu koja u njemu borave, obradujemo novim igračkama. Važno nam je da svojim radom neprekidno pomažemo da deca sa Kosova i Metohije odrastaju u lepšem i zdravijem okruženju i da neguju rodoljublje, drugarstvo i nesebičnost. Zbog toga smo izuzetno ponosni što su sredstva za realizuaciju današnje akcije, pristigla kao zajadenička donacija studenata Fakulteta političkih nauka iz Beograda i studenata Fakulteta političkih nauka iz Banja Luke. U ime Humanitarne organizacije Kosovsko Pomoravlje zahvaljujemo se našoj braći iz Beograda i Republike Srpske za brigu iskazanu prema svom narodu na Kosovu i Metohiji i na tome što su nas svojim zalaganjem podsetili na ono najvažnije: Dok je sloge, nema granica!„, kazala je Jovana Jovanović iz H.O. Kosovsko Pomoravlje\nIzvor: Sajt H.O. Kosovsko Pomoravlje\nOznake: Humanitarna akcija, Kosovo i Metohija, mladi, Studenti


Izjava Delegacije EU u BiH: Vlasti BiH moraju hitno riješiti pitanja migracija | Bosanski.com\nNaslovna Vijesti Društvo Izjava Delegacije EU u BiH: Vlasti BiH moraju hitno riješiti pitanja migracija\nIzjava Delegacije EU u BiH: Vlasti BiH moraju hitno riješiti pitanja migracija\nUred Evropske unije poziva sve nivoe vlasti da se hitno suoče sa izazovom koji za BiH predstavlja protok migranata.\nSvi nivoi vlasti moraju pojačati svoje napore i preuzeti odgovornost, saopćeno je iz danas iz Delegacije EU u BiH i Ureda specijalnog predstavnika EU u BiH.\nEvropska unija također osuđuje prisilni transfer stotina migranata u improvizovano sklonište Vučjak koji provodi policija Unsko-sanskog kantona, te poziva vlasti u Bihaću i Unsko-sanskom kantonu da odmah prestanu sa prisilnim transferom migranata u Vučjak.\n– U našim razgovorima sa svim relevantnim vlastima jasno smo rekli da sklonište Vučjak mora biti zatvoreno. Ne samo da je to nesigurna već je i nedostojna lokacija. Vlasti Grada Bihaća i Unsko-sanskog kantona su do sada ovaj problem nosili na svojim leđima. Ne smiju biti ostavljeni sami. S obzirom na dolazeću zimu, vlasti BiH ne smiju ugroziti ljudske živote, navodi se u izjavi Delegacije EU u BiH.\nKako je navedeno prioritet je proširiti postojeće objekte kako bi se osigurali uslovi dostojni za život, te da vlasti BiH odmah identificiraju odgovarajuće alternativne objekte.\nIstaknuto je da je EU spremna pružiti značajnu pomoć za unapređenje tih lokacija i da je od 2018. godine osigurala 34 miliona eura.\nTa podrška uključuje osiguravanje skloništa, hrane, vode, sanitarija, odjeće, psiho-socijalne pomoći te pristupa obrazovanju i zdravstvenim uslugama u pet prijemnih centara.\nSredstvima EU se također jača kapacitet za upravljanje migracijama kroz obezbjeđivanje neophodne opreme i pomoći policiji Unsko-sanskog kantona, Službi za poslove sa strancima, Graničnoj policiji BiH i Sektoru za azil.\nEU također pomaže vlastima Bosne i Hercegovine sa dobrovoljnim povratkom migranata u zemlje njihovog porijekla.\nEU će nastaviti pružati podršku za unapređenje kapaciteta vlasti u BiH kako bi se suočili sa izazovima migracija, ali također očekuje od svih vlasti u zemlji da zajedno i u dobroj namjeri rade na iznalaženju načina za podjelu odgovornosti.\nTeme: Ured Evropske unije\nprevious Osnovci se staklom režu po rukama i slike postavljaju na Instagram\nnext Ministarstvo sigurnosti BiH: Nema uslovne lokacije za novi prihvatni centar za migrante


Gensek NATO-a nije precizirao o čemu se tačno radi, ali jeste naglasio da će misija KFOR-a ostati na Kosovu.\n- Važno je napraviti razliku između dva tipa prisustva NATO-a na Kosovu. Imamo KFOR-ovu misiju na koju ova odluka neće uticati. Misija je na Kosovu već 20 godina i tamo je na osnovu rezolucije Saveta bezbednosti UN. Misija doprinosi bezbednosti na Kosovu, štiti sve građane, ali doprinosi i stabilnosti šire u regionu. Ono što ćemo procenti su aktivnosti van misije KFORA - rekao je Stoltenberg.\nŠef NATO-a naglasio je da konkretne odluke još nisu donete.\n- Nismo doneli odluke, ali smo jasno stavili do znanja da ćemo proceni nivo angažovanja, jer se nekoliko naših saveznika izjasnilo da je loše vreme da se transformišu kosovske bezbedonosne snage u vojsku. Nekoliko naših saveznika izrazilo je razočaranja zbog taksi Prištine i jasno naglasili da KBS mora da poštuje međunarodne sporazume, uključujući i Briselski sporazum, kao i da neće ulaziti na sever Kosova bez saglasnosti komandanata KFOR-a - rekao je on.\n"Širenje na Zapadni Balkan doprinelo stabilizaciji"\nDeset godina nakon ulaska Hrvatske i godinu dana nakon ulaska Crne Gore u NATO, Stoltenberg je rekao da je proširenje na zemlje sa Zapadnog Balkana ojačao Alijansu, pomoglo stabilizaciji Zapadnog Balkana i osnažilo zemlje regiona koje su se pridružile tom savezu.\nKako je naglasio, taj savez odigrao je ključnu ulogu u regionu gde su se dogodili ratovi i brojni zločini krajem prošlog veka.\n- NATO je odigrao ključnu ulogu u rešavanju tih konflikata, u zaustavljanju ratova i stabilizaciji. Postoje mnogi izazovi i problemi još, ali je veoma ohrabrujuće da imamo članice kao što su Hrvatska, Albanija, Crna Gore i buduća Severna Makeodonija - poručio je Stoltenberg.\nU nastavku obraćanja Stoltenberg je poželeo posebnu dobrodošlicu uputio Skoplju.\nNova zgrada NATO-a u Briselu\n- Dozvolite mi da kažem da mi je jako drago što ću na ovom sastanku po prvi put poželeti dobrodošlicu našoj koleginici iz Skoplja, Radmili Šekerinskoj. Buduća Republika Severna Makedonija sada ima svoje mesto za stolom NATO - rekao je gensek Severne Alijanse.\n"BLIC" NA NATO SAMITU "Zapadni Balkan nam je od KLJUČNOG ZNAČAJA, Bosna i Makedonija da iskoriste priliku"\n"BLIC" U BRISELU Makedonska ministarka odbrane: Ponosni smo što smo za stolom NATO-a, inspiracija nam je bila CRNA GORA\nHepo kocka Pod hitno informisati brataTrampa..\ncile ode i kosovo u nato


Božićni pokloni od grada Stjepićima (video) – ZoomUe\nby Vesna Đurović · Published 5 јануара, 2018 · Updated 5 јануара, 2018\nUŽICE-Gradonačelnik Užica Tihomir Petković posetio je danas porodicu Stjepić koja ima petoro dece i uručio im božićne poklone.\nStjepići žive u Turici u stanu od 56 kvadrata u kome podižu sinove Stefana(14), Dimitrija (10), Lazara (8), Vladislava (6) i Milutina (osam meseci).Roditelji Sanja i Nenad kažu da su oni jedna srećna porodica .\nSanja je dečji stomatolog i radi u Domu zdravlja.\n„Nenad i ja smo se upoznali na studijama u Beogradu, pa još tada odlučili da imamo veliku porodicu. Hteli smo punu kuću dece iz pravoslavnih razloga i svetosavlja, s verom u Boga. Željeno nam se ostvarilo, mada sam ja imala rizične sve porođaje, svih pet su bili carskim rezom. To je i za užičke lekare bilo nesvakidašnje iskustvo, ginekologu dr Bošku Ristanoviću bila sam prva porodilja koja se četvrti, a potom i peti put porodila na carski rez“ ,kaže Sanja.\nOna dodaje da njena porodica nema pravo na dečji dodatak,a da bi im dobro došla pomoć vezano za sportske aktivnosti sinova.\n„Sa naše dve plate podmirimo račune i one osnovne potrebe,ali želimo da se deca bave sportom i tu bi nam bila potrebna pomoć,jer sve teže finansiramo treninge u raznim sportskim klubovima“,ističe Sanja.\nOtac Nenad koji je inženjer na železnici kaže da je „dečija graja ono što nedostaje Srbiji, moramo imati puno dece da bismo opstali kao država“ i dodaje da materijalno stanje ne treba da bude izgovor i prepreka za zasnivanje porodice.\n„Mi smo presrećna porodica, jer imamo zdravu decu od koje stvaramo dobre ljude. Ovi dečaci su naše blago, svaki dan sa njima je neki novi film ,novo uživanje i to ima ogromne vrednosti koje nijedan novac ovog sveta ne može zameniti“,naglašava Nenad.\nGradonačelnik Užica Tihomir Petković rekao je da je cilj ove posete je da se sagledaju načini na koje bi grad Užice mogao da pomogne ovoj višečlanoj porodici i da deci olakša detinjstvo.\n„Nije rešenje da mi dodjemo jednom i donesemo poklone,obradujemo decu i onda nas nema.Rešenje je da od septembra najstarijem Stefanu,koji polazi u srednju školu,damo stipendiju,da obezbedimo besplatno korišćenje gradskog bazena,pomognemo u nabavci udžbenika i slično“,rekao je gradonačelnik Petković.\nPetković je naglasio da gradsko rukovodstvo mora pomagati sve višečlane porodice u gradu,kako bi ti mladi ljudi sutra ostali u svom gradu i doprineli da Užice živi još jačim tempom i sa više stanovnika nego danas.\nU Užicu trenutno ima 15 porodica sa petoro i više dece,80 sa četvoro i 836 porodica sa troje dece.\nTags: petoro decestjepici\nNext story Za obnovu sportskih objekata u Kosjeriću 30 miliona\nPrevious story Nesreća kod Požege,poginuo pešak


Pravni savjeti za kupovinu nekretnina\nPrvenstveno je važno da kupac isplati celokupnu sumu za kupljenu nepokretnosti i to po ceni, načinu i u rokovima koje je ugovorio sa prodavcem. Takođe, uobičajeno je da prilikom zaključenja predugovora, kupac isplati 10 odsto dogovorene kupoprodajne cene na ime kapare, a ostatak u dogovorenom roku.\n„Clausula intabulandi“ jeste izjava kojom prodavac nekretnine iskazuje svoju saglasnost da se kupac tog istog stana ili kuće može uknjižiti u zemljišnim knjigama ili katastru nepokretnosti, kao novi vlasnik, bez njegove naknadne saglasnosti i prisustva. To znači da je prodavac ovom izjavom, omogućio kupcu da se bez ikakvih problema samostalno uknjiži kao novi vlasnik te iste nekretnine. Ona može je najčešće sastavni deo kupoprodajnog ugovora, ali isto tako može predstavljati i posebnu izjavu. U oba slučaja, odnosno sam ugovor, kao i pojedinačna izjava moraju biti overeni kod Notara, da bi bili važeći i da biste čitav posao završili bez problema.\nPorez na prenos apsolutnih prava iznosi 3 odsto od ukupne vrednosti stana i Zakonska obaveza plaćanja ovog poreza pada na teret kupca. Prijava za Porez na prenos apsolutnih prava podnosi se u roku od 15 dana, od dana zaključenja i overe ugovora o kupoprodaji i to Poreskoj upravi, odnosno Filijali poreske uprave na čijem području se nalazi stan koji ste kupili. Ukoliko se ovo ne učini, porez će svakako morati da se plati, jer će Notar u kome je ugovor ovjeren poslati primerak tog ugovora nadležnom organu, koji će na taj način biti upoznat sa predmetnom kupoprodajom i pozvaće kupca na ispunjenje njegove zakonske obaveze.


stavovi | Pravedna Crna Gora - Part 2\nVladajuća koalicija predstavlja primjer politike koja je spremna da kalkuliše i trguje sa identitetskim pitanjima. Opšte je poznato da je DPS nosilac prevrtljive identitetske politike podređene trenutnim stranačkim interesima, dok je SDP uvijek spreman da proklamovane nacionalne principe zaboravi ako\nCrnogorske opštine su najvećim dijelom primjer nesposobnih lokalnih samouprava. Pritom, svejedno je da li su opštinske vlasti u rukama DPSa ili neke od stranaka koje su opozicija na državnom nivou. Zabrinjava činjenica da se nakon dvodecenijskog višestranačja, za preko 80%\nSaopštenje za javnost 23.07.2012.\nCrna Gora je zahvaljujući ekonomskoj politici vladajuće koalicije postala društvo poražavajuće socijalne nejednakosti. Iako su na vlasti partije koje se deklarišu kao ljevičarske, oko 70% domaćinstava imaju primanja manja od cijene potrošačke korpe. Istovremeno, nastajuća srednja klasa je malobrojna, nestabilna


Objavljeno 21.02.2020. u 22h\nGrad Zrenjanin je svoje turističke potencijale predstavio i u okviru 42. Međunarodnog sajma turizma u Beogradu. Tokom promocije, akcenat je stavljen na brojne manifestacije, kao i na pogodnosti koje pruža banja Rusanda. Ovom prilikom je prikazan i video materijal, u kojem su predstavljena najposećenija dešavanja i aktivnosti, koje se realizuju u našem gradu.\nVeći broj posetilaca je pokazao zainteresovanost za naš grad, a najviše njih se raspitivalo za mogućnosti razgledanja grada i okoline.\n„Bilo je dosta ljudi koji su nam se danas obratili, radi dodatnih informacija. Najviše su ih interesovale kraće ekskurzije, kao i razgledanje grada i okoline. Posebno interesovanje vlada za upoznavanjem starog jezgra grada, jer su čuli da postoje zgrade sa dugom i bogatom istorijom. Pored upoznavanja istorijskih znamenitosti, bilo je i onih koji su želeli da saznaju nešto o vožnjama brodićem, i seoskom turizmu. Naravno neizostavni deo su svakako banja Rusanda i manifestacija „Dani piva“. Kao posebnu atrakciju, prema mišljenju posetilaca, izdvojili bi biciklističku stazu. Prisutne je zanimalo kakve su njene karakteristike, kao i šta sve može da se obiđe prilikom vožnje. Manji broj posetilaca se interesovao i za lovni turizam.“ – istaklo je osoblje Turističke organizacije Zrenjanin\nProfesor Denis Stoiljković iz Beograda, je već bio u poseti našem gradu, ali ističe još uvek nije obišao sve ono što ga interesuje.\n„Prvi put sam u Zrenjaninu bio prošle godine, i tada mi se najviše svideo centar grada. Veoma upečatljiv je bio i boravak u restoranu pored kanala. Do sada nisam imao prilike da dođem na „Dane piva“, a to je ono što me veoma zanima. Pored toga, video sam da je popularan i etno turizam, kao i biciklizam, i to mi deluje primamljivo. Koliko sam primetio, u Zrenjaninu imate i mnogo poznatih ličnosti. Ove godine ću svakako odvojiti vreme, kako bih upoznao još neke karakteristike Zrenjanina.“ – naglasio je profesor Stoiljković.\nRekordan broj ljudi posetio štand Zrenjanina na 40.…\nTagovi:42. sajam turizma u Beogradu, bicikl turizam, turistička organizacija zrenjanin, Vesti Zrenjanin\nKragujevčani će ove nedelje predstaviti svoje potencijale na Trgu slobode u Zrenjaninu


PRIJAVE DO 18. OKTOBRA Raspisan novi tender za zgradu IDDEEA u Banjaluci - Opcija\n01-09-2018 Biznis, Finansije, Pocetna\nAgencija za identifikaciona dokumenta, evidenciju i razmjenu podataka (IDDEEA) raspisala je juče tender KM za izbor izvođača koji će graditi zgradu IDDEEA u Banjaluci vrijednu 16,3 miliona, saznaje portal capital.ba.\n„Predmet nabavke je izgradnja administrativno-proizvodnog objekta Agencije za identifikaciona dokumenta, evidenciju i razmjenu podataka u Banjaluci na parceli na lokaciji bivše kasarne Trapisti 1 i rušenje postojećih objekata na cjelokupnoj navedenoj parceli“, navedeno je u tenderskoj dokumenatciji koja je posjedu portala capital.ba.\nO izgradnji zgrade IDDEEA u Banjaluci govori se godinama unazad, ali na tome do sada ništa nije urađeno.\nOd tada pa do danas IDDEEA nije radila ništa na ovom projektu zbog čega je krajem prošle godine prijetila opasnost da izgubi građevinsku dozvolu. Ipak, grad Banjaluka je na kraju produžio na još tri godine važenje dozvole.


NBS: Očekujemo rast kreditiranja u 2016. - Biznis i Finansije\nHome\tVestiEkonomija\tNBS: Očekujemo rast kreditiranja u 2016.\nby bifadmin 25. decembra 2015.\nKreditna aktivnost banaka u Srbiji se oporavlja, uprkos činjenici da dospevaju subvencionisani krediti odobreni privredi tokom 2014. godine, piše Narodna banka Srbije (NBS) u svom izveštaju Trendovi u kreditnoj aktivnosti.\nRezultati anketa o kreditnoj aktivnosti pokazali su da ograničavajući uticaj ponude na kreditnu aktivnost slabi pošto su banke tokom 2015. ublažavale kreditne standarde, a registrovan je i rast tražnje za kreditima.\nKrediti stanovništvu nastavili su da rastu sličnom dinamikom kao u prethodnoj godini, dok je rast kredita privredi, započet u junu, nastavljen i u narednim mesecima.\nKrediti za obrtna sredstva odobravani su u sličnoj dinamici kao prethodne godine, kada je na snazi bio program subvencionisanih kredita, a znatan rast investicionih kredita privredi ukazuje na rast privatnih investicija, kao i na to da se one u ovoj godini u većoj meri finansiraju kreditima banaka.\nPosmatrano na međugodišnjem nivou, domaća kreditna aktivnost je početkom godine napustila zonu pada. Od aprila taj rast usporava i u julu su domaći krediti stagnirali, da bi nakon toga blago ubrzali svoj rast, koji je, isključujući efekat promene kursa, u septembru iznosio 1,3%. Prilikom finansiranja kreditne aktivnosti banke su se oslanjale na domaće izvore finansiranja, pre svega na dinarske i devizne depozite privrede i stanovništva.\nDeo kreditnog potencijala oslobođen je i po osnovu smanjenja deviznih depozita banaka kod Narodne banke Srbije s početkom novog ciklusa smanjenja stopa devizne obavezne rezerve, koji će biti nastavljen sve do februara sledeće godine.\nIstovremeno, banke su držale i manje iznose na računima u inostranstvu, dok je trend njihovog razduživanja prema inostranstvu znatno usporen Veće novo zaduživanje u deviznom znaku i dospeće ranije odobrenih subvencionisanih kredita smanjili su stepen dinarizacije kredita privredi u 2015, dok je stanovništvo nastavilo da se pretežno zadužuje u dinarima.\nBudući da su u preostalom delu godine bili relativno visoki iznosi dospeća subvencionisanih kredita privredi, na nivou godine NBS ne očekuje znatniji rast kreditne aktivnosti u 2015. Za razliku od privrede, dinamika rasta kredita stanovništvu je neznatno usporena, s obzirom na to da građani i u uslovima fiskalne konsolidacije, zahvaljujući nižim troškovima za kredite, pokušavaju da zaduživanjem kod banaka zadrže postojeći nivo potrošnje. U 2016. očekuje se ubrzanje kreditne aktivnosti, čemu će doprineti efekti dosadašnjeg ublažavanja monetarne politike kako putem referentne kamate stope, tako i putem obavezne rezerve, ali i ubrzanje ekonomske aktivnosti.\nGRAND PROM oglašivač godine za 2015.


Šta je to start-stop sistem i da li uništava motor | Logistic Magazin\nKao da sve navedeno nije dovoljno, ostaje pitanje šta se dešava kada se motor ugasi, a nastave da rade farovi, brisači, radio, grejači zadnjeg stakla i retrovizora…\nTreba imati u vidu da postoje klasični (osnovni) start-stop sistemi koji koriste EFB akumulatore, kao i napredni sistemi u vozilima sa regenerativnim kočenjem(prilikom kočenja se puni akumulator) koji koriste AGM akumulatore.\na) Klasičan akumulator može vrlo brzo da strada u autu sa start-stop sistemom. U tom slučaju biće vrlo teško da ostvarite garanciju na njega, čak i ako sakrijete činjenicu da ste ga koristili u automobilu sa start-stop sistemom.\nb) Idealno, sistem koji prati akumulator (battery management system – BMS) prepoznaje da je u autu neodgovarajući akumulator i prilagođava start-stop sistem njegovim slabijim mogućnostima. Na primer, prilikom zaustavljanja i gašenja motora, automatski će se isključivati neke nepotrebne funkcije (npr. grejanje sedišta i slično).\nc) Sistem koji prati akumulator takođe može i u potpunosti da deaktivira start-stop sistem, kako bi sprečio uništenje samog akumulatora i održao auto u voznom stanju. U praksi to znači da se auto uopšte neće gasiti kada se zaustavite.\nd) Zbog nekompatibilnosti akumulatora i drugih uređaja i sistema, uključujući sistem za punjenje, čak i uz deaktiviranje start-stop sistema može da dođe do drastičnog skraćenja životnog veka akumulatora.\ne) Najgori scenario je da dođe do fizičkog oštećenja akumulatora (pucanja), mada nam nije poznato da je bilo takvih slučajeva.\nb) Nije dostignuta zadana temperatura u kabini (na klima uređaju)\ne) Automobil na oštroj uzbrdici/nizbrdici\nf) Uključen sistem za pomoć pri parkiranju\nb) Porasla/pala je temperatura u kabini, pa je neophodno (pojačati) hlađenje/grejanje\nc) Akumulator se ispraznio do granice na kojoj treba da počne da se puni (ovo se dešava naročito ako imate istovremeno uključeno mnogo potrošača)\nd) Podigli ste nogu sa kočnice\ne) Nalazite se na blagoj nizbrdici, podigli ste nogu sa kočnice i auto je lagano krenuo napred\nBrojni stručnjaci smatraju da ne treba brinuti po ovom pitanju, pošto najviše habanja izaziva hladan start – kada motor duže nije radio, ulje se ohladilo i „iscedilo“. Zato gašenje i paljenje motora sa pauzama od 10/20/30 sekundi kada je motor na radnoj temperaturi ne predstavlja nikakav problem.\nDobro je poznat savet vlasnicima automobila sa turbo punjačem – kada se zaustavite, nemojte odmah da gasite motor, već sačekajte pola minuta ili minut da se turbo punjač malo ohladi, naročito ako ste oštrije vozili.\nNaravno, treba imati u vidu da su vozili isključivo po gradu, u gužvi; da je reč o časopisima koji žive od reklama, pa im je u interesu da prikažu testirani automobil u što boljem svetlu, kao i to da putni kompjuter nije baš pouzdan kada je prikazivanje potrošnje goriva u pitanju. Takođe nije u poželjno govoriti bilo šta protiv „zelenih“ tehnologija…\nNe – nije nam poznat nijedan model kod kojeg je moguće trajno ugasiti ovaj sistem. Postoji opcija da ga privremeno deaktivirate pritiskom na dugme, ali on će se ponovo aktivirati kada sledeći put okrenete ključ da upalite auto.\nProcedura testiranja, odnosno simulacija gradske vožnje je takva da sa blagim ubrzavanjima, blagim kočenjima, kao i stajanjem u mestu fantastično „leži“ raznim sistemima za smanjenje potrošnje goriva i emisije štetnih gasova, među kojima je i start-stop sistem. Nažalost, pokazalo se da u realnim uslovima na ulici situacija nije tako sjajna…


Evo kako ćete hranom sprečiti rak debelog creva | WebTribune\nHome ŽIVOT Šta je dobro a šta ne protiv raka debelog creva\nPostoje namirnice koje svakodnevnim konzumiranjem mogu da doprinesu zdravijim crevima.\nU proteklih par godina, sve je više obolelih od raka debelog creva. Uslovi za nastanak raka debelog creva i njegovo širenje se stvaraju godinama, što znači da na rak ne utiče samo jedan činilac nego veći broj njih. Najznačajniji činioci za nastanak raka debelog creva su ishrana, okolina i geni, a pogotovo fizička aktivnost, koja u velikoj meri utiče na pravilan rad creva.\nPokušajte da izbegavate:\nIz ishrane izbacite čips i krekere, slatke proizvode iz fabrika slatkiša, kao i sve ostale namirnice koje sadrže velike količine trans-masti. U kupovnim slatkišima najčešće ima puno aditiva, pa se preporučuje da slatkiše, ako ih volite, napravite sami kod kuće. Konzervisani proizvodi su naročito nepoželjni jer su puni sintetskih konzervanasa koji iritiraju zidove creva.\nBudite posebno oprezni sa prerađenim i crvenim mesom, ono je nužno u vašoj ishrani, ali je bolje da kupujete prirodno meso od ljudi sa sela koje poznajete, umesto da kupujete mesne prerađevina iz fabrika.\nOd namirnica se preporučuju:\nOve namirnice će očuvati vaša creva, ali uvek vodite računa odakle ih nabavljate.


Република Српска за 27 година изгубила 400.000 становника - Јадовно 1941. - КУЛТУРА СЈЕЋАЊА\nOd sedamdesetih godina prošlog veka, natalitet je trostruko manji, a mortalitet dvostruko veći.\nBroj novorođenih u RS se dodatno smanjio od 2011. godine (Foto: EPA-EFE/Marton Monus)\nPrema podacima nekih svetskih organizacija, BiH je zemlja koja ima najnižu stopu nataliteta u Evropi. Demografske statistike pokazuju da BiH danas, u poređenju sa sedamdesetim godinama prošlog veka, ima trostruko manji natalitet i dvostruko veći mortalitet.\nRazmere prilično sumorne slike demografskih kretanja u Republici Srpskoj potvrdilo je i najnovije istraživanje demografa Steve Pašalića, zajedno sa Radom Mandić, profesorom Univerziteta Istočno Sarajevo. Istraživanjem je obuhvaćen period od 1991. do 2018. godine.\nU tih 27 godina u Republici Srpskoj rođeno je 312.540 beba, a umro je 368.381 njen stanovnik. S tim podacima istraživači su povezali i negativni migracioni saldo (migracijom su izgubljena 353.863 stanovnika) i došli do zaključka da je Srpska u pomenutom periodu imala ukupnu depopulaciju, to jest smanjenje broja stanovnika, za 409.704 osobe, tako da u njoj trenutno žive 1.145.683 osobe.\nPašalić za „Politiku” navodi da je opšta stopa nataliteta u Srpskoj u konstantnom padu još od završetka ratnih sukoba u BiH, te da se od 2011. godine primetno smanjivao broj novorođenih, a povećavao broj umrlih.\nU poslednjih pet godina, prema njegovim rečima, u proseku je svake godine u Srpskoj rođeno 9.500 beba, što je mnogo manje u poređenju sa prvim posleratnim godinama, kada je godišnje na svet dolazilo i do 15.000 novorođenčadi. U istom tom periodu godišnje je u proseku umiralo 14.500 osoba.\n„Stopa fertiliteta je veoma niska, a uzrokom smatramo planiranje porodice, sve rašireniji samački život, postratne traume, raseljavanje i procese izbeglištva, ali i socioekonomsku situaciju, psihološke i druge faktore”, kaže Pašalić i dodaje da Republika Srpska generalno spada u niskonatalitetna područja.\nPozivajući se na rezultate istraživanja, Pašalić napominje da Republika Srpska generalno ima „slabe demografske resurse” (izrazito povoljne ima samo Banjaluka), te da, prema indeksu starenja, spada u stadijum duboke demografske starosti (više od 200.000 njenih građana su šezdesetogodišnjaci, dok petnaestogodišnjaka ima 164.000).\n„Izraženo starenje populacije ima trajne implikacije, ne samo u okviru demografije nego i ekonomskog i svakog drugog razvoja, jer starija populacija naprosto ne može nositi teret produktivnosti kao što to može mlađa populacija”, kaže Pašalić i spominje, između ostalog, i unapređenje obrazovanja kao jedan od značajnijih faktora koji bi doprineli promeni trenutne demografske slike u Srpskoj.\n(Politika, 10. 2. 2020)


Poljorivrednici će 28. decembra blokirati dva granična prijelaza, zatražena ostavka Košarca | Krajina.BA\nPoljorivrednici će 28. decembra blokirati dva granična prijelaza, zatražena ostavka Košarca\nPored toga, zatražena je ostavka ministra vanjske trgovine i ekonomskih odnosa BiH Staše Košarca jer, kako tvrde poljoprivrednici, nije ništa učinio da zaštiti domaće proizvođače od prekomjernog uvoza, pa se ogromne količine mlijeka, mesa, povrća… nalaze u skladištima.\n– Odlučili smo, predstavnici udruženja iz cijele BiH, da 28. decembra u 11 sati blokiramo dva granična prijelaza, kod Bijeljine i Bosanske Gradiške. Bit će blokiran samo saobraćaj sa robom koju mi imamo viška, znači mlijeko, meso, povrće….\nIspoštovat ćemo sve zakonom predviđene procedure i na vrijeme prijaviti proteste, odnosno blokadu. Također, zvanično je zatražena ostavka ministra Košarca zbog toga što ništa nije učinio da zaštiti domaću proizvodnju, a mogao je – kazao je za Faktor Nedžad Bićo, predsjednik Udruženja poljoprivrednika FBiH.\nPrethodni članakUprkos zabrani “Pravda za Davida” izašla na ulice Banjaluke\nNaredni članakBihać: Javnom komunalnom preduzeću Komrad uručeno 50 kontejnera za staklenu ambalažu